Ασυμπτωματικοί οι υγειονομικοί που προσβλήθηκαν από Covid μετά το εμβόλιο - trikalaenimerosi\nΑσυμπτωματικοί οι υγειονομικοί που προσβλήθηκαν από Covid μετά το εμβόλιο\nΕιδήσεις | 06 Απρ 2021, 09:26\nΌχι μόνο δεν εμφανίζουν συμπτώματα όσοι έχουν εμβολιαστεί και στη συνέχεια προσβληθεί από τον κορονοϊό, αλλά ενδέχεται ακόμη και να μην μεταδίδουν. Σε αυτό το πρώτο συμπέρασμα καταλήγει ελληνική μελέτη, αλλά και η διασπορά στο υγειονομικό προσωπικό στο Νοσοκομείο "Γ. Γεννηματάς"\nΈρευνες για την αποτελεσματικότητα του εμβολίου κατά του κορονοϊού, διεξάγονται σε παγκόσμιο επίπεδο ανάμεσα στους εργαζόμενους στην υγειονομική περίθαλψη που εμβολιάστηκαν πρώτοι.\nΜια νέα επιστημονική μελέτη, που βρίσκεται σε εξέλιξη από το Πανεπιστήμιο Θεσσαλίας με τη συνεργασία του ΕΚΠΑ, φέρνει στο φως πολύ ελπιδοφόρα συμπεράσματα σχετικά με την αποτελεσματικότητα των εμβολιασμών.\nΣτην πρώτη φάση της μελέτης, εξετάζονται οι τίτλοι (επίπεδα) αντισωμάτων που αναπτύσσουν όσοι εμβολιάζονται. Σ’ αυτήν συμμετέχουν 600 άτομα, τα οποία έχουν λάβει και τις δύο δόσεις του εμβολίου κατά της Covid.\nΣτην εξέλιξή της, όμως, η έρευνα έφερε στο φως ένα πολύ ενδιαφέρον στοιχείο: Υγειονομικοί που εμβολιάστηκαν και με τις δύο δόσεις του εμβολίου και στη συνέχεια ήρθαν σε επαφή με τον ιό, παρέμειναν ασυμπτωματικοί.\nΟ Καθηγητής Επιδημιολογίας στο Πανεπιστήμιο Θεσσαλίας και μέλος της Επιτροπής Εμπειρογνωμόνων, Χρήστος Χατζηχριστοδούλου, που συμμετέχει στη μελέτη με τη συνεργασία του Εθνικού Καποδιστριακού Πανεπιστημίου Αθηνών και τον Καθηγητή, Σωτήρη Τσιόδρα, εξηγεί μιλώντας στο iatropedia.gr:\n“Δεν νοσούν. Ακριβώς! Βρίσκονται θετικοί, αλλά δεν νοσούν. Όσα περιστατικά έχω τουλάχιστον υπόψη μου, εμβολιασμένων ατόμων δηλαδή που ήρθαν σε επαφή με τον ιό, είναι ασυμπτωματικοί. Είναι εξαιρετικά ήπια η εικόνα. Τα περιστατικά που ξέρω δεν έχουν καθόλου συμπτώματα”, τονίζει.\nΗ περίπτωση υγειονομικού από Πανεπιστημιακό Γενικό Νοσοκομείο Λάρισας\nΣτο επιστημονικό μικροσκόπιο βρέθηκε η περίπτωση ενός υγειονομικού, γιατρού στο Πανεπιστημιακό Νοσοκομείο της Λάρισας. Ο γιατρός είχε εμβολιαστεί και με τις δύο δόσεις του εμβολίου κατά της Covid, όταν ήρθε σε επαφή με τον κορονοϊό, μέσω θετικών στον ιό συγγενικών του προσώπων.\n“Εκτέθηκε σε δύο συγγενικά πρόσωπα που νοσούσαν και βρέθηκε θετικός και ο ίδιος. Τον παρακολουθούμε εδώ και μία εβδομάδα, δεν έκανε κανένα σύμπτωμα και σιγά – σιγά η θετικότητα που εμφανίζει στα τεστ, υποχωρεί. Τώρα είναι σε χαμηλότερο επίπεδο το ιικό φορτίο και δεν έχει κάνει κανένα σύμπτωμα”, τονίζει ο Καθηγητής κ. Χατζηχριστοδούλου.\nΟι ερευνητές εξέτασαν πλήρως τις τιμές των αντισωμάτων σε όλα τα στάδια: πριν από τον πρώτο εμβολιασμό, πριν από τον δεύτερο εμβολιασμό, 3 εβδομάδες μετά την επαναληπτική δόση, αλλά και μετά την επαφή του γιατρού με τον ιό.\nΣτο ερευνητικό πρωτόκολλο, όλοι οι εμβολιασμένοι εθελοντές εξετάζονται με τον ίδιο τρόπο, ενώ στη συνέχεια παρακολουθούνται ανά δίμηνο για να διαπιστωθεί η πορεία των αντισωμάτων.\n“Όχι μόνο δεν νοσεί, αλλά και δεν μεταδίδει”\nΣτην περίπτωση του γιατρού, ωστόσο, οι ερευνητές προχώρησα ένα βήμα πιο πέρα: Εξέτασαν εάν ένα άτομο που έχει εμβολιαστεί και είναι φορέας του ιού, μπορεί να μεταδώσει τη νόσο.\nΟ Καθηγητής Χρήστος Χατζηχριστοδούλου, περιγράφει το πείραμα:\n“Αυτό που κάναμε για να δούμε αν μεταδίδει ή όχι, βάλαμε ένα πλέξιγκλας μπροστά σε απόσταση 40 πόντους. Με αυτό κάνουμε πειράματα για να δούμε εάν μεταδίδουν οι ασυμπτωματικοί. Το κρατήσαμε για 15 λεπτά και του ζητήσαμε να μιλάει και να φωνάζει και μετά, πήραμε δείγματα από το πλέξιγκλας για να δούμε αν θα βρούμε κάποιο σταγονίδιο του ιού πάνω. Πήραμε αρκετά δείγματα και δεν βρήκαμε κανένα δείγμα του ιού. Τουλάχιστον το συγκεκριμένο άτομο φαίνεται ότι δεν μετέδιδε καθόλου!”, αναφέρει ο Καθηγητής.\nΟ γιατρός του Πανεπιστημιακού Νοσοκομείου της Λάρισας, όχι μόνο δεν έχει συμπτώματα αλλά αποδεικνύεται και ότι δεν μεταδίδει τον ιό. Η μελέτη, ωστόσο, συνεχίζεται καθώς χρειάζεται μεγαλύτερη διερεύνηση των μηχανισμών, αλλά και η επαλήθευσή του αποτελέσματος σε μεγαλύτερο αριθμό ατόμων, σημειώνει ο ειδικός:\n“Παρά το γεγονός ότι έχει χαμηλό ιικό φορτίο, για μία εβδομάδα παρουσιάζεται θετικός στα τεστ. Χωρίς όμως, να μεταδίδει και χωρίς να έχει συμπτώματα. Σε 15 μέρες θα ελέγξουμε τώρα εάν έκανε αντισώματα και έναντι του ιού, γιατί πριν είχε αναπτύξει αντισώματα έναντι του εμβολίου. Ποια ήταν η πορεία των αντισωμάτων μετά τη μόλυνση; Δημιούργησε νέα αντισώματα; Έκανε booster (αύξηση) στα αντισώματα, που ήδη είχε από το εμβόλιο; Όλα αυτά είναι ερωτήματα που πρέπει να απαντηθούν”, λέει ο ειδικός.\nΓενικό Κρατικό “Γ. Γεννηματάς”: Όσοι εμβολιασμένοι γιατροί κόλλησαν κορονοϊό δεν έχουν συμπτώματα\nΠαρόμοια αποτελέσματα ισχυρής προστασίας του εμβολίου κατά της Covid, σημειώθηκαν και στο Γενικό Κρατικό Νοσοκομείο Αθηνών “Γ. Γεννηματάς”. Ανάμεσα στους δεκάδες υγειονομικούς που είχαν εμβολιαστεί και με τις δύο δόσεις του εμβολίου και τις τελευταίες 15 ημέρες βρέθηκαν θετικοί στους τακτικούς μοριακούς ελέγχους που διενεργεί το νοσοκομείο στο προσωπικό, κανένας δεν έχει εμφανίσει μέχρι σήμερα συμπτώματα.\nΟ Διευθυντής στην Γ’ χειρουργική Κλινική του νοσοκομείου “Γ.Γεννηματάς”, Γιώργος Ζωγράφος, επισημαίνει στο iatropedia.gr, ότι η Επιτροπή Λοιμώξεων του Νοσοκομείου τον διαβεβαίωσε ότι κανένας γιατρός ή νοσηλευτής δεν έχει παρουσιάσει συμπτώματα:\n“Όσοι ήταν εμβολιασμένοι δεν κατάλαβαν καν ότι ήταν θετικοί. Βρέθηκαν θετικοί τυχαία στον τακτικό μοριακό έλεγχο που κάνουμε όλο το προσωπικό του νοσοκομείου, ανά τρεις ημέρες. Όμως, οι δύο – τρεις συνάδελφοι ανάμεσα σ’ αυτούς που δεν ήταν εμβολιασμένοι είχαν συμπτώματα, αλλά δεν ευτυχώς δεν χρειάστηκε να νοσηλευθούν”, τονίζει ο γιατρός.\nΟ χειρουργός κ. Γιώργος Ζωγράφος επισημαίνει ότι στο νοσοκομείο έχουν βρεθεί μέχρι σήμερα περίπου 40 υγειονομικοί θετικοί, ενώ τέσσερις από αυτούς, εντοπίστηκαν τη Δευτέρα (5/4).\n“Η διασπορά γίνεται συνήθως από κάποιο συγγενή ασθενούς, επισκέπτη δηλαδή του νοσοκομείου. Όσοι ήταν εμβολιασμένοι, όμως, δεν είχαν συμπτώματα και κανένας δεν νοσηλεύτηκε κι αυτό είναι πολύ καλό νέο. Υπάρχει ένα μικρό ποσοστό στους υγειονομικούς, ένα 10% που δεν είναι εμβολιασμένοι. Στο δικό μας νοσοκομείο έχουμε πολύ υψηλά ποσοστά εμβολιασμού στο προσωπικό”, σημειώνει ο γιατρός.\nΤι αναζητούν οι έλληνες επιστήμονες στις μελέτες για την ανοσία\nΤο θέμα της ανοσοπροστασίας που προσφέρουν οι εμβολιασμοί, οι επαναμολύνσεις, αλλά και η διάρκεια της ανοσίας είναι κορυφαία θέματα που απασχολούν την παγκόσμια επιστημονική κοινότητα, αλλά και τους έλληνες γιατρούς. Αποτελούν τα προβλήματα της “επόμενης μέρας” και αυτά που θα κρίνουν σε σημαντικό βαθμό την εξέλιξη της πανδημίας.\nΗ ελληνική μελέτη του Πανεπιστημίου Θεσσαλίας και του ΕΚΠΑ, αναμένεται να συμπεριλάβει 1.500 εθελοντές συνολικά, εμβολιασμένους με σχεδόν όλα τα εγκεκριμένα εμβόλια.\nΗ πρώτη φάση περιλαμβάνει 600 εμβολιασμένα άτομα με το εμβόλιο της Pfizer, ενώ θα ακολουθήσουν 500 με το εμβόλιο της AstraZeneca και οι υπόλοιποι με το εμβόλιο της Johnson & Johnson, όταν θα έρθει στην Ελλάδα.\n“Εμείς αυτή τη στιγμή έχουμε 600 εμβολιασμένους σε πρωτόκολλο και αναμένεται να ενταχθούν κι άλλοι”, σημειώνει ο Καθηγητής κ. Χατζηχριστοδούλου και συμπληρώνει:\n“Ακόμη είμαστε σε πορεία. Θέλουμε να δούμε τα αντισώματα των ηλικιωμένων σε σχέση με τις νεαρότερες ηλικίες. Φαίνεται ότι εκεί έχουμε μια διαφορά, αλλά ακόμη το διερευνούμε. Διερευνούμε δηλαδή, εάν οι ηλικιωμένοι αναπτύσσουν χαμηλότερο ύψος αντισωμάτων σε σχέση με τους νεαρότερους. Θα εξετάσουμε, όμως, και άλλους παράγοντες κινδύνου που σχετίζονται με το ύψος των αντισωμάτων, όπως είναι η παχυσαρκία κλπ. Τώρα τα ερευνούμε αυτά”, καταλήγει.


Beper Επαναφορτιζόμενη συσκευή vacuum...\nΕπαναφορτιζόμενη συσκευή vacuum καθαρισμού προσώπου για τους πόρους και τα μαύρα στίγματα Beper P302VIS001\nΗ Beper με απόλυτη τεχνογνωσία στο χώρο της αισθητικής και της ομορφιάς εξοπλίζει το νεσεσέρ σας με την Πρωτοποριακή συσκευή τεχνολογίας vacuum για τον καθαρισμό του προσώπου και την απαλλαγή από τα μαύρα στίγματα.\nΗ συσκευή καθαρισμού προσώπου της Beper διαφέρει από τις κοινές συσκευές αφαίρεσης στιγμάτων του εμπορίου, αφού χρησιμοποιεί τεχνολογία vacuum.\nΠρόκειται για μία ήπια και φιλική προς τα δέρμα αναρρόφηση που θα απομακρύνει το σμήγμα, τα υπολείμματα μακιγιάζ, τους ρύπους και τα νεκρά κύτταρα, ενώ ταυτόχρονα θα ενισχύσει τη μικροκυκλοφορία. Αφαιρεί τα μαύρα στίγματα από τη ρίζα τους μέχρι να εξέλθουν τελείως από την τελευταία στοιβάδα της επιδερμίδας. Δείτε από την πρώτη κιόλας εφαρμογή το δέρμα σας να λάμπει από ζωντάνια και φρεσκάδα απαλλαγμένο από τη θαμπή όψη.\nΗ συσκευή διαθέτει 6 εναλλάξιμες κεφαλές αναρρόφησης, που προσαρμόζονται εύκολα σε κάθε σημείο του προσώπου. Επαναφορτιζόμενη και εύκολη στη μεταφορά, είναι εξοπλισμένη με οθόνη LCD και 3 επιλογές έντασης αναρρόφησης.\nΚεφαλή 1: Αναρρόφηση για την αφαίρεση των επίμονων μαύρων στιγμάτων στην περιοχή της μύτης\nΚεφαλή 2: Αναρρόφηση για την αφαίρεση των μαύρων στιγμάτων και της ακμής\nΚεφαλή 3 και 4: Αναρρόφηση για τον καθαρισμό των μάγουλων και των πόρων στην περιοχή γύρω από τα χείλη\nΚεφαλή 5: Αναρρόφηση για τον καθαρισμό του πηγουνιού\nΚεφαλή 6: Αναρρόφηση για τον καθαρισμό του μετώπου\nΕκτός όμως από εξαιρετικά εύχρηστη, είναι και απόλυτα κομψή. Ο εκλεπτυσμένος σχεδιασμός της σε ολόλευκο χρώμα με διακριτικές τιρκουάζ λεπτομέρειες, θα σας κάνει να τη λατρέψετε και να την έχετε παντού μαζί σας!\n6 κεφαλές αναρρόφησης\nΕξαιρετικά κομψός σχεδιασμός σε διακριτικό λευκό με τιρκουάζ χρώμα\nΜπαταρία λιθίου για έως 60 λεπτά αυτονομίας 400mAh\nΔιαστάσεις: 18,5X4,3X3,6 cm


H-D: Εμένα δύσκολα με φέρω\nΕχω γυάλινη φύση.\nΜη με βλέπετε ατσάλι.\nΦυσάει έξω ανεπαίσθητα-\nκι εγώ γέρνω.\nΠαρότι κορμός ολόκληρος.\nΑν και πολλοί ακουμπάνε πιάνω μου κουρασμένοι.\nΕγώ, εμένα δύσκολα με φέρω.\nΑσήκωτος ο εαυτός όταν παραιτείται...\n(Ένα ακόμα εξαιρετικό ποίημα του ηθοποιού και συγγραφέα, από αυτά που αναρτά στο fb με την υπογραφή «Αγνώστου»)


ΣΤΡΩΜΑ LIFE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ. - Welhome - Έπιπλα\nΑρχική > Στρώματα & Αξεσουάρ>Ανα Πλάτος>Από 161εκ. Εως 170εκ.>ΣΤΡΩΜΑ LIFE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ.\nΣΤΡΩΜΑ LIFE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ.


Προάγγελος εξελίξεων στα Βαλκάνια: Ετοιμάζουν «Βαλκανική Ένωση» υπό τον έλεγχο της Δύσης – Στο στόχαστρο Ρωσία-Κίνα-Τουρκία – Γεγονότα στο μικροσκόπιο\nΒαλκανική ένωση ετοιμάζει το κονκλάβιο των Βρυξελλών μετά την συνθήκη των Πρεσπών, ξυπνώντας τους χειρότερους εφιάλτες μας, για τα πραγματικά σχέδια της ΕΕ για την Μακεδονία μας, την μία και πάντα ελληνική.\nΗ κατάσταση σε Αλβανία, (μαζικές διαδηλώσεις και πολιτική αστάθεια), Σερβία (διαδηλώσεις από την αντιπολίτευση), Μαυροβούνιο και Σκόπια (πολιτική αστάθεια, διαφθορά, διαδηλώσεις), αποτελούν ένα μόνο επεισόδιο μιας κατάστασης που μας οδηγεί σε αλλαγή καθεστώτων για την υλοποίηση του σχεδίου » Βαλκανικής Ένωσης» στα πρότυπα της ΕΕ.\nΗ Ευρωπαϊκή Ένωση παρουσιάζεται ως έχουσα κεντρική στρατηγική την πάση θυσία αποτροπή πάσης φύσεως διείσδυσης: Ρωσίας, Κίνας και Τουρκίας στα Βαλκάνια και ένα μέρος αυτής της στρατηγικής είναι η δημιουργία μιας Βαλκανικής Ένωσης, στην οποία «πρέπει» να εισέλθουν: Σερβία, Μαυροβούνιο, Αλβανία, Σκόπια και Βοσνία.\nΠίσω από αυτή την ιδέα φυσικά είναι αρχικά η Γερμανίδα Καγκελάριος Άνγκελα Μέρκελ, ο Γάλλος Πρόεδρος Ε.Μακρόν και ο πρώην πρωθυπουργός της Αυστρίας Σεμπάστιαν Κουρτς και ξεκίνησε να υλοποιείται με τη συμφωνία των Πρεσπών ανάμεσα σε Ελλάδα και Σκόπια.\nΗ νέα στρατηγική της ΕΕ για την εκδίωξη της ρωσικής και κινεζικής παρουσίας αφορά σχέδιο που απεργάζονται οι τρεις χώρες (Γαλλία-Αυστρία-Γερμανία) για μεγάλο χρονικό διάστημα, ενώ η εφαρμογή του επιταχύνθηκε όταν πριν από λίγες ημέρες συναντήθηκαν σε ρωσικό έδαφος, ο Βλαντιμίρ Πούτιν και ο Κινέζος ομόλογος του Xi Jinping.\n«Οι ηγέτες Ρωσίας και Κίνας συμφώνησαν να συνεργαστούν σε όλο τον κόσμο, παντού όπου έχουν αμοιβαίο συμφέρον. Ένας από αυτούς τους τομείς είναι και τα Βαλκάνια, για δύο λόγους.\nΠρώτον, υπάρχει στενή γραμμή επαφής της Ρωσίας με τη Δύση και το ΝΑΤΟ.\nΔεύτερον, η περιοχή αυτή είναι ένα σημαντικό μέρος της οικονομικής ζώνης επενδύσεων της Κίνας που αφορούν το σχέδιο «δρόμος του μεταξιού», ενώ αποτελεί εν δυνάμει στρατηγικό κόμβο για τη ροή του ρωσικού φυσικού αερίου», ανέφερε αξιωματούχος της διπλωματικής κοινότητας στην σερβική έκδοση της Telegraf.\nΤο σχέδιο πέρασε και από την Βιέννη, με την αυστριακή κυβέρνηση να αναφέρει ότι, «η βαλκανική ένωση σχηματίζεται κατά το πρότυπο της ΕΕ και ότι οι χώρες της περιοχής μόνο με αυτόν τον τρόπο θα μπορούσαν ενδεχομένως να συνεργαστούν για να ενταχθούν στην ΕΕ».\nΟι Ευρωπαίοι εκτιμούν ότι αν δεν κινηθούν, Κίνα, Ρωσία και Τουρκία θα διαιρέσουν την περιοχή μεταξύ τους. Οι απαιτήσεις του Κρεμλίνου, του Κομμουνιστικού κόμματος της Κίνας και των νέο-οθωμανών του Ερντογάν θα καταλήξουν σε σφοδρές εντάσεις μεταξύ των βαλκανικών εθνών.\nΟι αναλυτές έχουν ένα μικρό δίλημμα όμως για το ποιος βρίσκεται πραγματικά πίσω από την ιδέα αυτής της βαλκανικής ένωσης, που αφορά την πρόθεση της ΕΕ να θέσει την περιοχή υπό τον έλεγχο της και να αποτρέψει την κυριαρχία της Ρωσίας και της Κίνας.\nΤο όλο σκηνικό όμως φαίνεται ότι «μυρίζει» έντονα την παρουσία ενός γνωστού μεγαλο-επενδυτή και φιλάνθρωπου δισεκατομμυριούχου που ελέγχει το κρατίδιο των Σκοπίων.\nΗ ιδέα της βαλκανικής ένωσης υπάρχει από το 2002 και αφορούσε ένα είδος μίνι-ένωσης των πρώην γιουγκοσλαβικών δημοκρατιών, αλλά χωρίς τους Κροάτες, Σλοβένους και Αλβανούς.\nΤώρα, όμως, αυτή η ιδέα έχει έναν εντελώς διαφορετικό χαρακτήρα, μιας και αφορά χώρες των δυτικών Βαλκανίων που δεν θα ανήκουν στην ΕΕ, αλλά θα είναι σε μία ένωση υπό τον έλεγχό της.\nΟ στόχος της ΕΕ είναι να ελέγξει αυτή την περιοχή προκειμένου να μην δώσει την ευκαιρία σε Ρωσία και Κίνα, να προσφέρουν την πολιτική και οικονομική συνεργασία τους στις χώρες της περιοχής.\n«Δεν το λένε δημοσίως, αλλά δηλώνουν ότι πρόκειται για προετοιμασία ένταξης στην ΕΕ», εξηγεί ο γεωπολιτικός αναλυτής Srđan Perišić.\nΗ Σέρβα υπουργός για την Ευρωπαϊκή Ολοκλήρωση Jadranka Joksimović υπενθυμίζει ότι τέτοιες ιδέες υπήρχαν νωρίτερα χωρίς όμως καλά αποτελέσματα.\n«Τα Βαλκάνια είναι πέρα από κάθε άποψη, μέρος του ευρωπαϊκού πολιτισμού και της ιστορίας και είναι πλήρως ενσωματωμένα στο σύστημα της ΕΕ, οπότε δεν αντιλαμβάνομαι την ύπαρξη μιας παράλληλης ένωσης.\nΓιατί κάποιος νομίζει ότι ιστορικά, για παράδειγμα, οι σκανδιναβικές χώρες, η Βρετανία και η Ιβηρική Χερσόνησος ανήκουν στην Ευρώπη περισσότερο από τα Βαλκάνια.\nΑυτή η ιδέα δείχνει πράγματι ότι η πολιτική της διεύρυνσης βρίσκεται σε δεύτερο πλάνο και έτσι συνιστάται να οργανωθούμε.\nΑυτός ο χώρος πρέπει προφανώς να είναι η νέα περιφέρεια της ΕΕ. Εάν θέλει να αποτρέψουν την επιρροή της Ρωσίας και της Κίνας οι Βρυξέλλες, τότε θα πρέπει να μας δεχθούν το συντομότερο δυνατό», δήλωσε η ίδια.\nΟ Jakša Scekic, δημοσιογράφος του BBC, έχει παρόμοια άποψη: «Εάν ισχύει αυτό, θα ήταν για τις χώρες των Δυτικών Βαλκανίων σαν να στέλνετε το παιδί σας σε μια προπαρασκευαστική τάξη. Η ΕΕ πρέπει πραγματικά να αποφασίσει εάν θα αποδεχτεί την περιοχή ή θα μας κρατήσει σε απόσταση».\nΗ Ευρώπη και ειδικά η Γερμανία που ελέγχει την ΕΕ, θέλει να τα βάλει με δύο υπερδυνάμεις υλοποιώντας ύποπτα σχέδια σε μια «πυριτιδαποθήκη», όπως τα Βαλκάνια.\nΑπό την άλλη βλέπουμε το ντεμπούτο ενός σχεδίου που θα διαλύσει την ΕΕ με ενώσεις όπως την αναφερόμενη Βαλκανική ένωση, την Μεσογειακή ένωση κα.


lawandorder.gr 18-09-2021 20:37\nΒρίσκεται σε πυρετώδεις διπλωματικές επαφές η Γαλλία, η οποία ανακάλεσε για διαβουλεύσεις τους πρεσβευτές της στην Αυστραλία και τις Ηνωμένες Πολιτείες. Η αιτία είναι η νέα αμυντική συμφωνία AUKUS μεταξύ Ουάσιγκτον-Καμπέρας-Λονδίνου που προβλέπει μεταξύ άλλων την αγορά αμερικανικών, πυρηνοκίνητων υποβρυχίων και οδηγεί στην ακύρωση, από την πλευρά της Καμπέρας, ισχύουσας σύμβασης για προμήθεια γαλλικών υποβρυχίων. Σύμφωνα με τον Γάλλο υπουργό Εξωτερικών Ζαν Υβ Λε Ντριάν η απόφαση ελήφθη από τον ίδιο τον Γάλλο πρόεδρο Εμανουέλ Μακρόν.\nΌπως γράφει η Deutsche Welle, κατανοεί την απογοήτευση της Γαλλίας η Αυστραλία, αλλά δεν περίμενε η δυσφορία να είναι τόσο μεγάλη που να μεταφραστεί στην ανάκληση του Γάλλου πρέσβη. Η αντίδραση της αυστραλιανής κυβέρνησης είναι μάλλον ήπια, απονέμοντας επαίνους για το πόσο σημαντικός στρατηγικός εταίρος παραμένει η Γαλλία για την σταθερότητα και την ειρήνη στην περιοχή του Ινδο-Ειρηνικού.\nΑνέφερε η υπουργός Εξωτερικών Μαρίζ Πέιν ότι η αμυντική συμφωνία είναι υπέρ των εθνικών συμφερόντων της χώρας και εξέφρασε την εκτίμηση ότι η διπλωματική ένταση με την Γαλλία θα ξεπεραστεί. Αυτή την περίοδο η Αυστραλία βρίσκεται σε συζητήσεις με την ΕΕ για τη σύναψη συμφωνίας ελευθέρου εμπορίου. Αυστραλιανά μέσα μετέδωσαν ότι οι Βρυξέλλες δηλώνουν ότι η αμυντική εξέλιξη δεν πρόκειται να επηρεάσει τις συνομιλίες. Όμως, είναι άγνωστο πως θα αντιδράσει το Παρίσι.\nΑπό την άλλη η κυβέρνηση των Συντηρητικών υπό τον πρωθυπουργό Σκοτ Μόρισον δέχεται πυρά και από το εσωτερικό. Το Εργατικό Κόμμα, που αποτελεί την αξιωματική αντιπολίτευση και έχει προσφέρει την κατ’ αρχήν υποστήριξή του στην τριμερή συμφωνία ασφάλειας, κάλεσε τον πρωθυπουργό να εξηγήσει πώς ακριβώς προγραμματίζει να αποκαταστήσει τις σχέσεις με την Γαλλία. Η Γαλλία αιφνιδιάστηκε με την απόφαση και ο κ. Μόρισον θα έπρεπε να είχε κάνει περισσότερα για να προστατεύσει τις διμερείς σχέσεις, προτού προβεί στην ακυρωση της συμφωνιας με την Γαλλία, ύψους $90 δις για την κατασκευή υποβρυχίων, δήλωσε ο εκπρόσωπος των Εργατικών Μαρκ Ντρέιφους.\nΝα σημειωθεί ότι οι δύο πρώην πρωθυπουργοί ο Πωλ Κήτιγκ και ο Κέβιν Ραντ -από τους Εργατικούς- καταφέρθηκαν κατά της νέας αμυντικής συμφωνίας. «Δεν χωρά καμία αμφιβολία για τους Συντηρητικούς: 240 χρόνια μετά την αποδέσμευσή μας από την Βρετανία, προσπαθούμε να βρούμε την ασφάλειά μας στην Ασία μέσω του Λονδίνου» ανέφερε ο κ. Κήτιγκ.\nΕκτίμησε επιπλέον ο Κέβιν Ραντ ότι ότι παραμένει αμφίβολο κατά πόσο η νέα αμυντική συνεργασία θα αποδειχθεί προς όφελος της Αυστραλίας. Όπως είπε, τα υποβρύχια που θα κατασκευαστούν από Αμερικανούς ή/ και Βρετανούς θα είναι έτοιμα σε 20 χρόνια από σήμερα, ενώ οι Γάλλοι, βάσει της συμφωνιας που είχαν, θα τα παρέδιδαν πολύ νωριτερα. Όμως ο κ. Μόρισον έχει στο πλευρό του τον ομοϊδεάτη του πρώην πρωθυπουργό Τόνι Άμποτ, ο οποίος δήλωσε ότι η νέα συμφωνία έπρεπε να είχε γίνει προ πολλού.


vidaXL Νιπτήρας Κρεμ 45 x 30 x 12 εκ. Μαρμάρινος | vidaXL.gr\nvidaXL Νιπτήρας Κρεμ 45 x 30 x 12 εκ. Μαρμάρινος\nΑυτός ο μαρμάρινος νιπτήρας αποπνέει μια μοντέρνα γοητεία και θα τραβήξει τα βλέμματα στο μπάνιο σας.\nΟ εντυπωσιακός νιπτήρας δεν είναι απλά πρακτικός και κατάλληλος για καθημερινή χρήση, αλλά και ένα στολίδι για τον ζωτικό σας χώρο. Διαθέτει αμιγώς χειροποίητη κατασκευή από όμορφο μάρμαρο και είναι εξαιρετικά στιβαρός και κομψός. Είναι βέβαιο ότι θα ταιριάξει σε κάθε εσωτερική διακόσμηση και εκτός αυτού, καθαρίζεται πολύ εύκολα.\nΣημείωση: Το μάρμαρο είναι φυσικό προϊόν και ενδέχεται να προκύψουν διαφοροποιήσεις χρώματος. Το πραγματικό προϊόν μπορεί να είναι πιο ανοιχτόχρωμο ή πιο σκουρόχρωμο από τις φωτογραφίες. Μερικές φορές μπορεί να υπάρχει ένας συνδυασμός χρωμάτων στο προϊόν.\nΔιαστάσεις: 45 x 30 x 12 εκ. (Π x Β x Υ)


:: WinePlus - ΓΑΣΤΡΟΝΟΜΙΑ - Χαρτογραφώντας τη γεύση - Εστιατόρια με ελληνική κουζίνα\nΕστιατόρια με ελληνική κουζίνα\nΗ νοσταλγική αύρα παλιάς Θεσσαλονίκης που αποπνέει η οδός Αγίου Μηνά έχει, θαρρείς, ποτίσει και την ατμόσφαιρα αυτού του μικρού, κομψού εστιατορίου. Με ποιητικό esprit στον διάκοσμο και ωραίες μουσικές, σερβίρει πιάτα που μπλέκουν την ελληνική παράδοση με τον -ελαφρύ- νεωτερισμό. Μαγειρεύει ο ιδιοκτήτης. Ότι πρέπει για ένα μεσημεριανό διάλλειμα από τη δουλειά ή για βραδινό rendez-vous, ιδίως την άνοιξη που τα τραπέζια μετακομίζουν κάτω από τις ανθισμένες νεραντζιές. Στα συν και η ιδιαιτέρα φιλική τιμολόγηση.\nΑγίου Μηνά 3. τηλ. 2310 521803\nΤο καλύτερο Κρητικό εστιατόριο της πόλης είναι ένας χώρος ιδιαίτερος, όσο και ευχάριστος, με έντονο καλλιτεχνικό στίγμα, λόγω της γειτνίασής του με το Κρατικό Θέατρο Βορείου Ελλάδος. Εδώ όλα τα προϊόντα, από τυριά μέχρι κρέατα, προέρχονται από μικρούς παραγωγούς της Κρήτης και μαγειρεύονται κυρίως με τον Λασηθιώτικο τρόπο. Ανάλογα με την εποχή θα βρείτε διάφορες τοπικές νοστιμιές, όπως αγριαγκινάρες από το Γαϊδουρονήσι, χοχλιούς και σταμναγκάθι. Αρκετά από τα προσφερόμενα είδη (μηζυθροπιτάκια, πηχτή, χυλοπίτες, στάκα κ.α.) παρασκευάζονται στο ίδιο το εστιατόριο, ενώ εκτός από ρακί, υπάρχουν και Κρητικά κρασιά.\nΤσόπελα 2 (πίσω από το Κ.Θ.Β.Ε.), τηλ. 2310 228300\nΣτεγάζεται από το 2001 σε ένα υπέροχο νεοκλασικό, στο κέντρο της πόλης. Από τον ημιόροφο ακόμη, όπου φιλοξενείται η κάβα -παραδοσιακό κελάρι με αμέτρητες ετικέτες ούζων, χειροποίητα γλυκά του κουταλιού και λικέρ, αντιλαμβάνεται κανείς ότι πρόκειται για ένα εστιατόριο απόλυτα πιστό στην ελληνική παράδοση! Οι ιδιοκτήτες αναμόρφωσαν τον εσωτερικό χώρο ως ένα παραδοσιακό αρχοντικό του Μολύβου της Μυτιλήνης, με ενιαία μπαλκόνια γεμάτα ελαιόδεντρα. Σε αυτήν την προσεγμένη, οικεία ατμόσφαιρα μπορεί κανείς να γευθεί νοστιμιές από κάθε γωνιά της χώρας, όπως λαδοτύρι Μυτιλήνης, μπάτζο ή μαστέλο Χίου, συνταγές από την Ανατολή και την Πόλη καθώς και φρέσκα θαλασσινά και ψάρια. Αν πάτε για ούζο δοκιμάστε τις «Πεντάδες ουζομεζέδων από Μυτιλήνη και Κυκλάδες» ενώ από τα ορεκτικά οπωσδήποτε τους Φιλιανούς ντολμάδες (κρεμμύδια γεμισμένα με ρύζι και κιμά).\nΊωνος Δραγούμη 31 & Καποδιστρίου 1, τηλ. 2310 555952\nΣε έναν δρόμο που έχει ταυτιστεί με τα σουτζουκάκια, ο Ερμής αποτελεί ιδιαίτερη περίπτωση, καθώς ξεκίνησε πριν από 24 χρόνια ως μπακάλικο-ντελικατέσεν-εστιατόριο! Σήμερα είναι στέκι επιχειρηματιών, καλλιτεχνών και μυστών της γεύσης, καθώς ξεχωρίζει για την κουζίνα του που υποστηρίζει σθεναρά τις παραδοσιακές συνταγές, αλλά και για τη μοναδική ατμόσφαιρα. Όλα τα πιάτα είναι απλά και παντρεύουν έξυπνα γεύσεις, για παράδειγμα πέστροφα καπνιστή με χόρτα και αμύγδαλα ή στραπατσάδα με παστουρμά. Οι ουζομεζέδες είναι εκλεκτοί (πολίτικη λακέρδα, χταποδάκι κ.α.) ενώ υπάρχει μεγάλη ποικιλία από τσίπουρα, ούζα και περισσότερα από 10 είδη μπίρας. Η κουζίνα ετοιμάζει και πιάτο ημέρας, που αλλάζει ανάλογα με τις εποχές και τα υλικά.\nΡογκότη 4, τηλ. 2310 224962\nΠόντος και Κρήτη συναντιούνται γαστριμαργικά στο καλοφτιαγμένο αυτό ρακάδικο, που φέτος κλείνει 11 χρόνια λειτουργίας. Ο χώρος λειτουργεί σε δύο επίπεδα και δημιουργεί την αίσθηση του οικείου με ξύλινες καρέκλες και παλιές οικογενειακές φωτογραφίες με δρώμενα από την ύπαιθρο να κοσμούν τους τοίχους. Στην κουζίνα της ιδιοκτήτριας Αναστασίας Σιδηροπούλου μαγειρεύονται γεύσεις που -τουλάχιστον πριν μια δεκαετία- έτειναν να εξαφανιστούν: περέκ, τανομένον σουρβά (ποντιακή σούπα), ταπάκι, καβουρμάδες κ.α. Παράλληλα υπάρχουν πιάτα ημέρας, για παράδειγμα σουτζουκάκια γιαουρτλού στον φούρνο. Οι ιδιοκτήτες δίνουν έμφαση στα αγνά υλικά και την ποιότητα και συχνά γεμίζουν τις κατσαρόλες τους με βιολογικά χόρτα και λαχανικά. Η ρακί είναι κατά πολλούς η καλύτερη της πόλης, ενώ θα βρείτε τσίπουρα, και μια μικρή κάρτα με κρασιά. Εξίσου προσεγμένη είναι και η μουσική που κινείται στο χώρο του παραδοσιακού και έντεχνου.\nΒύρωνος 7, Πλ. Ναυαρίνου, τηλ. 2310 269204\nΈνα εστιατόριο που κατορθώνει επί 30 χρόνια να διατηρεί φανατικό κοινό, χάρη στην εμμονή του ιδιοκτήτη του, γνωστού chef Νίκου Αλεξίου, με τα τοπικά είδη και την υψηλή ποιότητα. Η διακόσμηση σε απαλούς τόνους του μπεζ και του γαλάζιου, καθώς και οι πίνακες του εικαστικού Χαρωνιτάκη δημιουργούν έναν ιδιαίτερα ευχάριστο, εκλεπτυσμένο χώρο. Στην κουζίνα κυριαρχούν το ψάρι και τα θαλασσινά, αλλά υπάρχουν επίσης κρεατικά και προτάσεις από τον ευρύτερο χώρο της Μεσογείου. Νέες αφίξεις στο μενού το φιλέτο ψαριού με σπανάκι και αβγολέμονο, και η εξαιρετική σαλάτα με καραμελωμένα αμύγδαλα και φρέσκο ρόδι. Δοκιμάστε επίσης φάβα Σαντορινιά, στριφτόπιτα με αγγινάρες και σαφράν, γαριδομακαρονάδα με φρέσκο λιγκουίνι και για επιδόρπιο μήλο φούρνου με χυμό ροδιού και σπιτικό παγωτό. Η κάβα διαθέτει περί τις 50 ελληνικές ετικέτες.\nΠροξ. Κορομηλά 13, τηλ. 2310 224477\nΑπό την ονομασία του ακόμη, το εστιατόριο σε προϊδεάζει για τη φιλόξενη διάθεση των ιδιοκτητών του, καθώς η Μάντολα, ένα ιδιαίτερο γλυκό από καραμελωμένο αμύγδαλο, είναι το πιο δημοφιλές κέρασμα στην Κεφαλλονιά. Ο εσωτερικός διάκοσμος, άνετος, φωτεινός, «αρχοντικός», συνάδει με τη φιλοσοφία της επιχείρησης. Η επτανησιακή κουζίνα έχει εδώ την τιμητική της, με τις αγνές πρώτες ύλες να εξασφαλίζουν την υψηλή ποιότητα και το άριστο γευστικό αποτέλεσμα. Δοκιμάστε οπωσδήποτε τη φημισμένη παστιτσάδα με κόκορα, τσιγαρέλλι, ριγανάδα, φρυγαδέλι, κεφαλλονίτικη κρεατόπιτα με γιαούρτι και για γλυκό μους χαλβά με ρεβανί. Στα συν το γρήγορο και ευγενικό σέρβις.\nΚατούνη 19, Λαδάδικα, τηλ. 2310 523136\nΤα γνωστό εστιατόριο «Κιούπια» στην κεντρική πλατεία των Λαδάδικων αναδιαμορφώθηκε ριζικά σε έναν καινούριο χώρο, με το όνομα «Κουζίνα». Η διακόσμηση είναι απλή και δημιουργεί παρεΐστικο κλίμα, ενώ ίδια φιλοσοφία διέπει και το μενού, που παραμένει πιστό στις ελληνικές γεύσεις και την κουζίνα της Μεσογείου. Η γκάμα των επιλογών είναι ευρεία: θα βρείτε παραδοσιακούς μεζέδες, όπως χειροποίητα ντολμαδάκια, καλομαγειρεμένα πιάτα και ολόφρεσκες σαλάτες -δοκιμάστε την αγροτική, με τα ψητά λαχανικά- καθώς και ορεκτικά με ιδιαίτερες γεύσεις, όπως ομελέτα με σύγκλινο. Τέλος, σημειώστε πως διατίθεται καθημερινά πλήρες μενού σε φιλική τιμή, ενώ Παρασκευή και Σάββατο βράδυ υπάρχει ζωντανή μουσική με κιθάρες.\nΠλ. Μοριχόβου 3–5, Λαδάδικα,τηλ. 2310 553239


Οι αθλητικές μεταδόσεις της ημέρας (15/2/19)\nΟ Βαγγέλης Μαρινάκης μίλησε στους παίκτες του Ολυμπιακού στα αποδυτήρια, μετά το τέλος του ματς με τη Ντιναμό Κιέβου.\nΑπό την πρώτη στιγμή ότι η κληρωτίδα έφερε την Ντιναμό Κιέβου στον δρόμο του Ολυμπιακού, ήταν ξεκάθαρο ότι οι Ερυθρόλευκοι δεν ήταν το φαβορί. Παρά ταύτα, ειδικά στο πρώτο ημίχρονο του αγώνα με τους Ουκρανούς οι Πειραιώτες έδειξαν ότι μπορούσαν, δικαιούνταν τη νίκη. Αλλά πάλι πέταξαν στα σκουπίδια τις ευκαιρίες που δημιούργησαν με αποτέλεσμα να έρθει το τελικό 2-2, το οποίο συνοδεύτηκε από ένα όχι καλό δεύτερο ημίχρονο.\nΜετά το τέλος του αγώνα ο Βαγγέλης Μαρινάκης κατέβηκε στα αποδυτήρια της ομάδας του. Προφανώς όχι ικανοποιημένος από την εικόνα που έδειξαν οι παίκτες του στο δεύτερο 45λεπτο, αλλά και την απώλεια της σημαντικής νίκης. Μιλώντας μάλιστα στους παίκτες του, απαίτησε από όλους να δείξουν με πράξεις ότι είναι η καλύτερη ομάδα, παίρνοντας νίκη στο ντέρμπι με την AEK, αλλά και με πρόκριση στην Ουκρανία.\n«Σας είπα και την Κυριακή ότι σας πιστεύω και ξέρω ότι αξίζετε. Αλλά πρέπει να το δείχνετε μέσα στο γήπεδο. Την Κυριακή πρέπει να πάρουμε τη νίκη με την ΑΕΚ. Είναι ένα πολύ σημαντικό παιχνίδι και πρέπει να το κερδίσουμε, για να τελειώσουμε με τη δεύτερη θέση και να πάμε παρακάτω.\nΔεν ξέρω τι έγινε σήμερα. Δεν ξέρω αν είναι η τελική πάσα, τα τελειώματα ή τι άλλο στις ευκαιρίες που χάνουμε, αλλά κάτι πρέπει να γίνει και να παίρνουμε τα ματς. Πρέπει οπωσδήποτε να νικήσουμε την Κυριακή και την Πέμπτη να πάμε στην Ουκρανία και να πάρουμε την πρόκριση.\nΤο αξίζετε, αλλά πρέπει να το δείξουμε στον αγωνιστικό χώρο ότι είμαστε η καλύτερη ομάδα».


Επιδότηση για την Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα. - SIGMA ONLINE TELEVISION - SIGMA GROUP Επιδότηση για την Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα. - SIGMA ONLINE TELEVISION - SIGMA GROUP\nHome > ΕΚΠΑΙΔΕΥΣΗ > Επιδότηση για την Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα.\nΕπιδότηση για την Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα.\nΓια την σχετική προσκληση click ΕΔΩ\n•Αγροδιατροφή – Βιομηχανία Τροφίμων\nΗ θυγατρική του Ομίλου της Sigma Group " SIGMA ΕΠΙΧΕΙΡΕΙΝ " είναι πάντα στη διάθεση σας για οποιεσδήποτε πληροφορίες επί του θέματος\nΕΚΠΑΙΔΕΥΣΗ 10:24 μ.μ.\nItem Reviewed: Επιδότηση για την Κατάρτιση και πιστοποίηση γνώσεων και δεξιοτήτων εργαζομένων στον ιδιωτικό τομέα. Rating: 5 Reviewed By: SIGMA ONLINE TELEVISION


Μπερτομέου: «Οι Έλληνες φίλαθλοι αξίζουν ένα Final Four»\nYou are here: Home / ΠΟΔΟΣΦΑΙΡΟ / Μπερτομέου: «Οι Έλληνες φίλαθλοι αξίζουν ένα Final Four»\nΟ Τζόρντι Μπερτομέου μίλησε στην κάμερα της Novasports για την προοπτική της διοργάνωσης ενός Final Four της Ευρωλίγκας στην Αθήνα.\nΟ πρόεδρος και εκτελεστικός διευθυντής της κορυφαίας διασυλλογικής διοργάνωσης της Ευρώπης ανέφερε αρχικά: “Θέλουμε να επιστρέψουμε στην Αθήνα για πρώτη φορά από το 2007, όταν έγινε εδώ το Final Four. Για εμάς η Ελλάδα είναι σημαντική αγορά αφού έχουμε δύο ομάδες εδώ, τον Ολυμπιακό και τον Παναθηναϊκό. Φυσικά, η Αθήνα δεν είναι η μοναδική υποψήφια, υπάρχουν και άλλες πόλεις. Προσπαθούμε να βρούμε τον τρόπο και τη φόρμουλα να τα καταφέρουμε όσο πιο γρήγορα μπορούμε γιατί το αξίζουν οι Έλληνες φίλαθλοι. Από το 2007 έχουν αλλάξει πολλά στο Final Four. Η διοργάνωση είναι μεν η ίδια, αλλά το μπάτζετ έχει τριπλασιαστεί και οι συνολικές απαιτήσεις έχουν αυξηθεί”.\nΣε ερώτηση για την αύξηση του αριθμού των ομάδων από 16 σε 18 αρχής γενομένης από το 2018-19 απάντησε: “Η απόφαση να επεκταθεί ο αριθμός των ομάδων σε 18 έχει ήδη ληφθεί από τους συλλόγους. Η μία ξέρουμε ήδη ότι θα είναι η Μπάγερν Μονάχου. Η άλλη θα είναι από τη Γαλλία. Συνεργάζεται μαζί μας πολύ καλά η Βιλερμπάν. Ιδιοκτήτης της είναι ο Τόνι Πάρκερ. Δουλεύουμε μαζί τους, συζητάμε, προχωράμε και είμαι πολύ αισιόδοξος ότι σύντομα θα είμαστε σε θέση να ανακοινώσουμε πως η ομάδα θα είναι μέρος αυτής της επέκτασης. Σε αυτή την περίπτωση θα είναι μία γαλλική ομάδα γιατί πιστεύουμε ότι η Γαλλία είναι μία χώρα που θέλουμε να μείνει και να αφήσει ένα ισχυρό αποτύπωμα. Πιστεύω ότι η Γαλλία αξίζει να είναι στην Ευρωλίγκα”.\nΑναφέρθηκε επίσης στην περίπτωση εισαγωγής βρετανικής ομάδας στη λίγκα λέγοντας: “Επιλέξαμε μερικές αγορές πριν από μερικά χρόνια. Η Αγγλία, η Γαλλία και η Γερμανία ήταν σε αυτή την τελική επιλογή. Αρχίσαμε με αυτές που είναι πιο ώριμες. Ξεκάθαρα είναι η Γαλλία και η Γερμανία. Στη συνέχεια θα δούμε την πιο απαιτητική αγορά του Ηνωμένου Βασιλείου. Τελικά, η ανάπτυξη της λίγκας χρειάζεται να έχει μία σταθερή παρουσία σε αυτές τις αγορές. Θα συνεχίσουμε να δουλεύουμε για να το κάνουμε πραγματικότητα. Δεν μπορούμε, όμως, να πούμε ότι σε δύο με τρία χρόνια θα έχουμε ομάδα από το Ηνωμένο Βασίλειο γιατί δεν είναι κάτι ρεαλιστικό”.


«Ιστορίες της νύχτας» στο αρχαιολογικό Μουσείο Θεσσαλονίκης - MEDLABNEWS.GR / IATRIKA NEA\nHome > Πολιτισμός > «Ιστορίες της νύχτας» στο αρχαιολογικό Μουσείο Θεσσαλονίκης\n«Ιστορίες της νύχτας» στο αρχαιολογικό Μουσείο Θεσσαλονίκης\nΔράση του Υπουργείου Πολιτισμού και Αθλητισμού με θέμα «Ιστορίες της νύχτας» διοργανώνουν το Αρχαιολογικό Μουσείο Θεσσαλονίκης και το Κρατικό Θέατρο Βορείου Ελλάδος, την Τετάρτη 26 και την Παρασκευή 28 Ιουλίου, στις 9μ.μ. στο αίθριο του Αρχαιολογικού Μουσείου (ΑΜΘ)\nΗ εκδήλωση είναι αφιερωμένη στις Ιστορίες της νύχτας και θα περιλαμβάνει κείμενα που αφορούν\nστη νύχτα από την ελληνική και την παγκόσμια λογοτεχνία. Θα πλαισιωθεί με μουσικά μέρη που αφορούν στο ίδιο θέμα.\nΤα ποιήματα και τα αποσπάσματα από διηγήματα και μυθιστορήματα, θα ερμηνευθούν από τους ηθοποιούς του ΚΘΒΕ: Ελένη Γιαννούση, Νίκο Καπέλιο, Δημήτρη Τσιλινίκο, Άννυ Τσολακίδου και Μαρία Χατζηιωαννίδου. Σκηνοθετική επιμέλεια: Νίκος Καπέλιος. Η είσοδος θα είναι ελεύθερη.\nItem Reviewed: «Ιστορίες της νύχτας» στο αρχαιολογικό Μουσείο Θεσσαλονίκης Rating: 5 Reviewed By: Alex Yiatzides


IL LABORATORIO DI MARINA: ΤΕΤΡΑΔΙΟΝ ΓΛΥΚΙΣΜΑΤΩΝ ... ΕΤΟΣ 1923 ♦♦ QUADERNO DI RICETTE DOLCI ... ANNO 1923\nΤΕΤΡΑΔΙΟΝ ΓΛΥΚΙΣΜΑΤΩΝ ... ΕΤΟΣ 1923 ♦♦ QUADERNO DI RICETTE DOLCI ... ANNO 1923\nkiki 31 Δεκεμβρίου 2013 - 2:13 μ.μ.\nΕίσαι τυχερή που έφτασε στα χέρια σου!!!\nmm_skg 1 Ιανουαρίου 2014 - 10:07 μ.μ.\nΕιναι απιστευτο που τελικα το βρηκα αυτο το τετραδιακι, αμφεβαλλα για την υπαρξη του, αλλα τελικα ο πατερας μου ειχε δικιο!\nMageirissa 31 Δεκεμβρίου 2013 - 2:41 μ.μ.\nΠολύ ενδιαφέροντα όλα αυτά!Φυλάξτε τα καλά γιατί το παρελθόν δεν πρέπει να το ξεχνάμε...\nmm_skg 1 Ιανουαρίου 2014 - 10:08 μ.μ.\nΕχεις δικιο, και εμεις αυτο το παρελθον κατα καποι τορπο το ζησαμε, μεσα απο τις διηγησεις της γιαγιας, που ηταν κοντα μας μεχρι τα βαθεια της γεραματα...\nΕΛΕΝΑ 31 Δεκεμβρίου 2013 - 5:35 μ.μ.\nΤι όμορφη νοσταλγική ανάρτηση!!\nΑληθινός θησαυρός έφτασε στα χέρια σου Μαρίνα μου!!!\nΝα τον προσέξεις και να τον τιμήσεις όπως πρέπει.\nmm_skg 1 Ιανουαρίου 2014 - 10:55 μ.μ.\nΗ γιαγια ειχε και καποιες λιγες φωτογραφιες οι οποιες δυστυχως δεν ηταν μαζι με αυτα τα χαρτια... αυτοι ειναι οι κρικοι που μας δενουν με το παρελθον της οικογενειας, αν η γιαγια δεν ειχε την συνηθεια να φυλαει τα διαφορα εγγραφα, τιποτε δεν θα εφτανε στα χερια μας σημερα...\nΞανθή 31 Δεκεμβρίου 2013 - 6:46 μ.μ.\nmm_skg 1 Ιανουαρίου 2014 - 10:56 μ.μ.\nFoteini Thes 31 Δεκεμβρίου 2013 - 6:51 μ.μ.\nΠόσο συγκινητική ανάρτηση!Σαν να διάβαζα κάποιο βιβλίο εποχής και να ταξίδεψα στα καλντερίμια των αναμνήσεων του συγγραφέα.Πολύτιμα έγγραφα,συνδεδεμένα με πολυαγαπημένα πρόσωπα,ένα μακρινό ταξίδι αναζήτησης και αναβίωσης μιας ζωής που έφυγε.Ειναι σπουδαίο που ήρθαν στα χέρια σου σκηνές καθημερινότητας,σκηνές ζωής και άρωμα παλιό μα τόσο ακριβό!Τούτα τα πολυκαιρισμένα ,κιτρινωπό και μισοσβησμένα έγγραφα αποτελούν οικογενειακό θησαυρό και η συναισθηματική του αξία είναι ανυπολόγιστη!Έιναι σαν να περπατάς αθέατη δίπλα στα αγαπημένα πρόσωπα του οικογενειακού σας δέντρου!Φύλαξέ τον και τοποθέτησέ τον σε περίοπτη θέση γιατί έτσι του αρμόζει!\nΜαρίνα μου,εύχομαι να έχετε μία υπέροχη νέα χρονιά!Με υγεία,δύναμη και προκοπή!Φιλιά πολλά,πολλά!\nmm_skg 1 Ιανουαρίου 2014 - 11:08 μ.μ.\nΣιγουρα τωρα που περασε και η δικια μου ηλικια, βλεπω ολα αυτα τα - χωρις πραγματικη αξια- κειμηλια της οικογενιας, πολυ πιο συναισθηματικα. Εγω σιγουρα θα τα φυλαξω οσο ζω, μαζι με το περιφημο αλμπουμ με συλλογη απο τις καρτες απο την σοκολατα Toblerone, με ηλικια και αυτο κοντα 100 χρονων, που μου το ειχε δωσει η γιαγια οσο ζουσε... αμφιβαλλω πολυ για την τυχη τους απο την στιγμη που εγω δεν θα υπαρχω... Ποσα ατελειωτα απογευματα περασμε με την γιαγια να μας διηγειται διαφορες ιστοριες και περιστατικα απο την "πατριδα", και ποσο αστειο μας φαινοταν που χρησιμοποιουσε ονοματα και λεξεις μισο-τουρκικες ...\nΚαλη χρονια και σε εσας Φωτεινη μου, Με υγεια πανω απ' ολα, και κουραγια να αντιμετωπισουμε οσα μας συμβαινουν...\npeps 31 Δεκεμβρίου 2013 - 8:08 μ.μ.\nΚαλη Χρονια Πηνελοπη μου!\nChiara Giglio 31 Δεκεμβρίου 2013 - 11:49 μ.μ.\nBuon Anno Marina !\nmm_skg 1 Ιανουαρίου 2014 - 11:09 μ.μ.\nΧρύσα 1 Ιανουαρίου 2014 - 9:12 μ.μ.\nΥπέροχη κληρονομια! Καλή χρονιά, με υγεία και ευτυχία!\nΚαλη Χρονια Χρυσα μου! Με οτι καλυτερο για τον καθενα!\nFabipasticcio 2 Ιανουαρίου 2014 - 12:33 μ.μ.\nGrazie per aver condiviso questi tuoi ricordi di famiglia che raccontano la Storia.\nControcorrente, non ho fatto auguri, ma dispenso sorrisi e confido nel loro essere contagiosi in senso buono.\nmm_skg 4 Ιανουαρίου 2014 - 10:44 μ.μ.\nUn sorriso è di per sè un buon augurio!\nA Koko 4 Ιανουαρίου 2014 - 10:10 μ.μ.\nΦοβερη η φωτο του παππου και της γιαγιας με την εγγονή...\nΤην είχα ξεχάσει...\nΜου εχει λείψει το λεμονοσκουπιδο και οι ιστοριες από την "πατριδα" και τον "πατερα"...\nmm_skg 4 Ιανουαρίου 2014 - 10:48 μ.μ.\nΤην φωτογραφια την ειχε ο παππους στο πορτοφολι του, γι' αυτο ειναι και ταλαιπωρημενη...\nΗ "πατριδα" και ο "πατερας" θα μας συντροφευουν σε ολη μας την ζωη, οπως και η αναμνηση της γιαγιας Ανδρομαχης...\nΗ πενιχρη κληρονομια θα περασει καποια στιγμη στις κορες σου και η μια νομιζω οτι εχει παρει καποια στοιχεια απο τον χαρακτηρα της γιαγιας...\nnikiad.blogspot.gr 9 Δεκεμβρίου 2014 - 9:53 π.μ.\nΜαρίνα μου σ' ευχαριστώ πολύ για την φωτογραφία από το πανέμορφο κεντημένο δειγματολόγιο της προγιαγιάς σου !!!!!!!\nΕλένη 25 Απριλίου 2016 - 5:58 μ.μ.\nΤυχαία "έπεσα" στην σελίδα σας ( έψαχνα συνταγή για τσουρέκι).Όταν είδα με κόκκινα γράμματα το όνομα της γιαγιά σας, δεν μπόρεσα να αντισταθώ στον πειρασμό να δω τι γράφει... Συγκινήθηκα ! Αναγνώρισα κι εγώ λέξεις τούρκικες που χρησιμοποιεί η γιαγιά μου στις συνταγές της! Αναφέρετε το Κουλέ Καφέ. Εκεί μένω και θα με ενδιέφερε να σας γνωρίσω. Αν το δείτε και θέλετε, μπορείτε να ρωτήσετε για μένα στην βιβλιοθήκη του Κουλέ Καφέ. Οι κυρίες της βιβλιοθήκης με ξέρουν.Λέγομαι Ελένη Μανδρέκη Καλή Ανάσταση.\nmm_skg 26 Απριλίου 2016 - 8:37 μ.μ.\nΓιατι οχι, μπορουμε να συνεννοηθουμε να συναντηθουμε για ενα καφεδακι! Αν θελετε να το κανονισουμε μεσω mail να ανταλλαξουμε τηλεφωνα για να το προγραμματισουμε...\nΚαλο Πασχα, να περασετε ομορφα!\nΤΕΤΡΑΔΙΟΝ ΓΛΥΚΙΣΜΑΤΩΝ ... ΕΤΟΣ 1923 ♦♦ QUADERNO...\nΤΡΟΥΦΑΚΙΑ ΚΑΣΤΑΝΟ ♦♦ TARTUFI ALLE CASTAGNE\nΚΑΛΑ ΧΡΙΣΤΟΥΓΕΝΝΑ! ♦♦ BUON NATALE!\nΤΡΟΥΦΑΚΙΑ ΣΑΝ ΡΑΦΑΕΛΛΟ ♦♦ TARTUFI SIMIL-RAFFAELL...\nΣΑΛΑΤΑ ΜΕ ΡΟΚΑ, ΦΑΣΟΛΙΑ ΚΑΙ ΚΟΦΤΟ ΜΑΚΑΡΟΝΑΚΙ ♦♦ ...


Μαρία Παπαδοπούλου: Γαβούστημα 2011: Οι εκπρόσωποι της Πανελλήνιας διοργάνωσης\nΓαβούστημα 2011: Οι εκπρόσωποι της Πανελλήνιας διοργάνωσης\nΝέοι Μυλότοποι Πέλλας, Πανελλήνια Συνάντηση Καππαδοκών, Αύγουστος 2011.\nΕξαιρετική ήταν η διοργάνωση. Τίμησε την ακμαιότητα του θεσμού μας. Εύγε σε όλους που εθελοντικά εργάστηκαν, τα μέλη, το ΔΣ και τον Πρόεδρο κ.Στεφανίδη.\nΈβαλαν μια ακόμη υπογραφή στον Καππαδοκικό Ελληνισμό μας!\nΠρόεδρος του Συλλόγου Μιστιωτών Καππαδοκίας και\nΠρόεδρος της Ε.Ε. της Πανελλήνιας Ένωσης Καππαδοκικών Σωματείων (ΠΕΚΣ).\nΑναρτήθηκε από mariapapadopoulou στις 9:44 π.μ.\nΕτικέτες Γαβούστημα, Καππαδοκία, ΠΕΚΣ, Σύλλογος Μιστιωτών Καππαδοκίας\nanastas stefanidis είπε...\nΣΑΣ ΕΥΧΑΡΗΣΤΩ ΠΟΥ ΦΕΤΟΣ ΣΤΟ 14οΓΑΒΟΥΣΤΗΜΑ ΣΤΟ ΝΕΟ ΜΥΛΟΤΟΠΟ ΜΑΣ ΤΙΜΗΣΑΤΕ ΜΕ ΤΗΝ ΠΑΡΟΥΣΙΑ ΣΑΣ ΟΛΟΙ ΑΥΤΟΙ ΟΙ ΣΥΛΛΟΓΟΙ ΔΩΣΑΝ ΤΟ ΒΡΟΝΤΕΡΟ ΠΑΡΟΝ, ΚΑΙ ΠΕΡΑΣΑΜΕ ΕΝΑ ΑΞΕΧΑΣΤΩ ΔΙΗΜΕΡΟ ΝΑ ΕΙΣΤΕ ΟΛΟΙ ΚΑΛΑ ΜΕΧΡΙ ΤΟ ΕΠΟΜΕΝΩ ΓΑΒΟΥΣΤΗΜΑ\n26 Αυγούστου 2011 - 12:08 π.μ.\nΕμείς θέλουμε να σας ευχαριστήσουμε που είχατε ζήλο και άρτια οργάνωση.\nΈχω στείλει άρθρο σε μεγάλης κυκλοφορίας εφημερίδα. Στο άρθρο σας εγκωμιάζω δημόσια. Είναι άλλωστε υποχρέωσή μας κι ως εκπροσώπων της ΠΕΚΣ. Σκόπευα να επικοινωνήσω μαζί σας μόλις δημοσιευθεί...αλλά η ετοιμότητα σας με πρόλαβε για ια ακόμη φορά!\nΗ αλήθεια είναι ότι για προσωπικούς λόγους δεν ανταποκρίθηκα σωστά κι έγκαιρα στη φιλοξενία σας. Αντιλαμβάνεστε πόσο ανθρώπινο μπορεί να είναι. Να ξέρετε ότι προσωπικά σας εκτιμώ και σε λίγο καιρό θα σας αποστείλουμε δώρο το νέο βιβλίο του Συλλόγου μας.\nΣυγχαρητήρια για τη λεβεντιά σας.\nΑς είμαστε αγαπημένοι και αλληλέγγυοι. Ο Σύλλογός μας θα είναι στη διάθεσή σας με αγάπη.\nΣύλλογος Μιστιωτών Καππαδοκίας Ο ΑΓΙΟΣ ΒΑΣΙΛΕΙΟΣ και η ταπεινότης μου, Μαρία.\n26 Αυγούστου 2011 - 12:29 π.μ.\nΓαβούστημα 2011: Οι εκπρόσωποι της Πανελλήνιας διο...


Δεύτερος γύρος προεδρικών εκλογών στη Μολδαβία - Κόσμος - Νέα Κρήτη\nΤώρα διαβάζετε: Δεύτερος γύρος προεδρικών εκλογών στη Μολδαβία\nΟι Μολδαβοί ψηφίζουν σήμερα για να επιλέξουν τον επόμενο πρόεδρό τους ανάμεσα στον φιλορώσο Ίγκορ Ντόντον, νικητή του πρώτου γύρου των προεδρικών εκλογών πριν από δύο εβδομάδες.\nΟι Μολδαβοί ψηφίζουν σήμερα για να επιλέξουν τον επόμενο πρόεδρό τους ανάμεσα στον φιλορώσο Ίγκορ Ντόντον, νικητή του πρώτου γύρου των προεδρικών εκλογών πριν από δύο εβδομάδες, και τη φιλοευρωπαία Μάια Σάντου.\nΓια πρώτη φορά από το 1997 στη Μολδαβία, ο αρχηγός του κράτους εκλέγεται με καθολική ψηφοφορία.\nΤα εκλογικά τμήματα άνοιξαν στις 07:00 (ώρα Ελλάδας) σ' αυτή τη χώρα των 3,5 εκατομμυρίων κατοίκων που συγκλονίζεται από μια βαθιά πολιτική κρίση μετά την αποκάλυψη πέρυσι μιας γιγάντιας τραπεζικής απάτης.\nΟι κάλπες θα κλείσουν στις 21:00 (ώρα Ελλάδας), όμως δεν έχουν οργανωθεί έξιτ-πολ και τα πρώτα αποτελέσματα αναμένονται στις 10:00 το πρωί της Δευτέρας (ώρα Ελλάδας).\nΤο ποσοστό της συμμετοχής στην ψηφοφορία, την οποία επιβλέπουν περισσότεροι από 4.000 μολδαβοί και ξένοι παρατηρητές, είχε φθάσει περίπου το 34% γύρω στις 14:00 (ώρα Ελλάδας), ανακοίνωσε η εκλογική επιτροπή.\nΣτον πρώτο γύρο, στις 30 Οκτωβρίου, ο Ίγκορ Ντόντον, επικεφαλής του Κόμματος των Σοσιαλιστών και πρώην υπουργός Οικονομίας σε μια κυβέρνηση υπό την ηγεσία των κομμουνιστών, συγκέντρωσε πάνω από το 47% των ψήφων.\nΗ Μάια Σάντου, πρώην υπουργός Παιδείας που έχει εργαστεί στην Παγκόσμια Τράπεζα, είχε συγκεντρώσει από την πλευρά της το 38% των ψήφων.\nΠρώην σοβιετική δημοκρατία ανάμεσα στη Ρουμανία και την Ουκρανία, η Μολδαβία είναι μία από τις πιο φτωχές χώρες της Ευρώπης, καθώς 41% των κατοίκων της ζουν με πέντε δολάρια την ημέρα, σύμφωνα με την Παγκόσμια Τράπεζα. Το 78% του πληθυσμού της αποτελείται από ρουμανοφώνους και περίπου το 14% από Ρώσους και Ουκρανούς.\nΤο 2015, η ανακάλυψη της εξαφάνισης από τα ταμεία τριών τραπεζών της χώρας ενός δισεκατομμυρίου δολαρών, ποσού που ισοδυναμεί με το 15% του ΑΕΠ της χώρας, είχε προκαλέσει τεράστιες διαδηλώσεις με τη συμμετοχή τόσο φιλοευρωπαίων όσο και φιλορώσων, προερχόμενων από δυνάμεις της δεξιάς, όπως και της αριστεράς.\nΈκτοτε τρεις κυβερνήσεις διαδέχθηκαν η μία την άλλη χωρίς να κατευνασθεί η οργή των Μολδαβών, που θεωρούν τους πολιτικούς τους σε μεγάλο βαθμό διεφθαρμένους.


Ο Μπερλουσκόνι είναι δεξιός, επιχειρηματίας, δημαγωγός, με έκλυτο βίο. Αλλά ποιος μιλάει; Μήπως ο πρώην Πρόεδρος της Γερμανίας, πεσών επί σκανδάλου; Και σιγά τους πουριτανούς που τον κατηγορούν, όταν οι καθολικοί παπάδες ιεροκρυφίως οργιάζουν και το Βατικανό καταψηφίζει τον Μπερλουσκόνι-για λόγους ηθικής ή συμφερόντων; Ένα ισχυρό μέρος της άρχουσας τάξης στην Ιταλία και οι πληβείοι, ο καθένας από τη μεριά του, συνέπεσαν εκλογικά. Οι «ακραιφνείς» της Επανίδρυσης καταποντίστηκαν (όπως και το φασιστικό κόμμα…) ενώ η «συστημική» αριστερά, θλιβερή ανάμνηση του ΙΚΚ, πρώτη αλλά ηττημένη, φιλοδοξεί (;) να κυβερνήσει. Με τον Μόντι. Μια κυβέρνηση «από τις Τράπεζες, με τις Τράπεζες, για τις Τράπεζες». Το λαό βράστον.


Κύπρος: Μήνυμα Αναστασιάδη για την τρομοκρατική επίθεση της Βιέννης - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΜήνυμα στήριξης στην Αυστρία μετά την τρομοκρατική επίθεση που έλαβε χώρα στη Βιέννη το βράδυ της Δευτέρας, 2/11, έστειλε ο πρόεδρος της Κύπρου, Νίκος Αναστασιάδης.\nΟ ίδιος καταδικάζει την επίθεση, ενώ αναφέρει η Κύπρος εκφράζει την αλληλεγγύη της στην Αυστρία:\n«Συγκλονισμένος και βαθιά σοκαρισμένος από την τρομοκρατική επίθεση στην Βιέννη. Καταδικάζουμε έντονα τέτοιες φρικτές επιθέσεις. Οι σκέψεις και προσευχές μας είναι με τα θύματα και τους πολίτες της Βιέννης. Στεκόμαστε αλληλέγγυοι με την Αυστρία», αναφέρει ο πρόεδρος της Κυπριακής Δημοκρατίας.\nΠροηγούμενο άρθροΗΠΑ: Μέτρα προστασίας στον Λευκοί Οίκο και σε κυβερνητικά κτίρια για την εκλογική διαδικασία\nΕπόμενο άρθροChampions League: Ο Ολυμπιακός αντιμετωπίζει απόψε στην Αγγλία την Μάντσεστερ Σίτι


Εξόδιος Ακολουθία και ι. Μνημόσυνα μακαριστού Αγιορείτου Μοναχού π. ΝΙΚΟΔΗΜΟΥ (Μπιλάλη). – Π.Ε.ΦΙ.Π.\nΕξόδιος Ακολουθία και ι. Μνημόσυνα μακαριστού Αγιορείτου Μοναχού π. ΝΙΚΟΔΗΜΟΥ (Μπιλάλη).\nΤην 4η Ιουνίου 2014 εκοιμήθη εν Κυρίω ο ΙΔΡΥΤΗΣ και Α΄ ΑΝΤΙΠΡΟΕΔΡΟΣ της ΠΕΦΙΠ, καθώς και Ιδρυτής και Πρόεδρος του Συλλόγου “Ο Άγιος Νικόδημος ο Αγιορείτης”, Αγιορείτης μοναχός π. Νικόδημος (Μπιλάλης), Γέρων της Ιεράς Καλύβης Υπαπαντής του Κυρίου-Καψάλα Αγίου Όρους, σε ηλικία 83 ετών. Ο μακαριστός Γέροντας ήταν γόνος Υπερπολύτεκνης Οικογενείας, 2ος από 17 παιδιά-αδέλφια, θεολόγος και φιλόλογος, λόγιος και πολυγραφότατος συγγραφέας.\nΗ εξόδιος Ακολουθία εψάλη στο Καθολικό της Ιεράς Μονής Παντοκράτορος Αγίου Όρους, όπου και υπαγόταν, την 5η Ιουνίου και ώρα 13.30΄. Προεξήρχε ο Καθηγούμενος της Ι. Μονής, Αρχιμ. Γαβριήλ, με τη συμμετοχή 15 και πλέον Ιερέων, πλήθους Μοναχών και λαϊκών. Εν συνεχεία έγινε η ταφή του στο Κοιμητήριο της Ι. Μονής. Παρατέθηκε Τράπεζα όπου αναφέρθηκαν στον εκλιπόντα με σύντομες ομιλίες τους ο Καθηγούμενος Γερ. Γαβριήλ, ο π. Μάξιμος Ιβηρίτης και ο μικρότερος κατά σάρκα αδελφός του μακαριστού Γέροντος Νικοδήμου κ. Νικόλαος Μπιλάλης.\nΣτην εξόδιο Ακολουθία μετέβη αντιπροσωπεία της Π.Ε.ΦΙ.Π. με επικεφαλής τον Διευθυντή του Συλλόγου κ. Ιωάννη Θαλασσινό.\n3ΜΕΡΑ και 9ΜΕΡΑ Ι. ΜΝΗΜΟΣΥΝΑ.\nΗ Π.Ε.ΦΙ.Π. ετέλεσε θ. Λειτουργίες γιά τα τριήμερα και τα εννιάμερα (Μνημόσυνα) την Παρασκευή 6η και την Πέμπτη 12η Ιουνίου (αντίστοιχα) στον έναντι Ιερό Ναό Ζωοδόχου Πηγής (οδ. Ακαδημίας, Αθήνα). Στα 9μερα ομίλησε ο Πρόεδρος της Π.Ε.ΦΙ.Π. κ. Αντώνιος Αντωνίου. Μετά το πέρας των Μνημοσύνων προσφέρθηκε καφές στα Γραφεία του Συλλόγου.\n40ΝΘΗΜΕΡΟ Ι. ΜΝΗΜΟΣΥΝΟ.\nΤο 40θήμερο ι. Μνημόσυνο του μακαριστού Γέροντα Νικοδήμου τελέσθηκε στο Άγιον Όρος, στην Ιερά Μονή Παντοκράτορος, καθώς και στην Αθήνα, από την Π.Ε.ΦΙ.Π.\nΣτην Ι. Μ. Παντοκράτορος τελέσθηκε κατά τη διάρκεια της Ιεράς Αγρυπνίας των Αγίων Αποστόλων Πέτρου και Παύλου (με το παλαιό ημερολόγιο), 11 προς 12 Ιουλίου. Παρέστησαν οι αδελφοί του Γέροντος, κ. Αθανάσιος Μπιλάλης, θεολόγος, κ. Νικόλαος Μπιλάλης, δικηγόρος και ο ανηψιός του Υπερπολύτεκνος Ιερέας (12 τέκνα) π. Αντώνιος Μπιλάλης, φιλόλογος, μετά λοιπών συγγενών, φίλων και γνωστών του Γέροντος.\nΑπό το 40νθήμερο ι. Μνημόσυνο στην Ι. Μονή Παντοκράτορος, Αγίου Όρους. (Στο κέντρο, 3ος από αριστερά ο Καθηγούμενος της Ι. Μονής Αρχιμ. Γερ. Γαβριήλ και 2ος από αριστερά ο ανηψιός του Γέροντος π. Αντώνιος Μπιλάλης).\nΕπίσης ι. Μνημόσυνο τελέσθηκε και από την Π.Ε.ΦΙ.Π. το Σάββατο 12 Ιουλίου στον έναντι των Γραφείων της Ι. Ν. Ζωοδόχου Πηγής (οδ. Ακαδημίας). Της θ. Λειτουργίας και του ι. Μνημοσύνου προεξήρχε ο Σεβασμιώτατος Μητροπολίτης Βερατίου, Αυλώνος και Κανίνης (Αλβανίας) κ. κ. ΙΓΝΑΤΙΟΣ (Τριάντης) και συλλειτούργησαν οι κάτωθι Ιερείς (αλφαβητικώς κατά το όνομα): π. Αθανάσιος Γιαννόπουλος, π. Απόστολος Θεολόγου, π. Ιωάννης Διώτης, π. Ιωάννης Καμπουράκης, π. Ιωάννης Κατής, π. Κων/νος Τρεμούλης, π. Νεκτάριος Τσεκούρας και π. Νικόλαος Κόγκος.\nΠαρέστησαν συμπροσευχόμενοι οι κάτωθι Ιερείς: π. Βασίλειος Παπαβαρσάμης, π. Θεόκλητος Μαλεβίτης, π. Θεότιμος Τσάλας, π. Νεκτάριος Γεωργογιάννης, π. Νεκτάριος Ζιόμπολας και π. Κων/νος Βαστάκης.\nΜίλησαν για το μακαριστό Γέροντα, ο Σεβασμιώτατος κ.κ. Ιγνάτιος, ο Πρόεδρος της Π.Ε.ΦΙ.Π. κ. Αντώνιος Αντωνίου, ο Α΄ Αντιπρόεδρός της π. Νεκτάριος Ζιόμπολας και ο Πρόεδρος του Συλλόγου Απανταχού Μηλιωτών Ηλείας (γενέτειρα του π. Νικοδήμου) κ. Διονύσιος Δημόπουλος.\nΜετά το πέρας του ι. Μνημοσύνου στα Γραφεία της Π.Ε.ΦΙ.Π. προσφέρθηκε καφές και παρατέθηκε τράπεζα.\nΟ Πρόεδρος της Π.Ε.ΦΙ.Π. κ. Αντώνιος Αντωνίου, ομιλών στο ι. Μνημόσυνο, και όπισθεν ο Α΄ Αντιπρόεδρος Αρχιμ. π. Νεκτάριος Ζιόμπολας.\nΦωτογραφικό στιγμιότυπο από την τράπεζα. που παρατέθηκε στα Γραφεία της Π.Ε.ΦΙ.Π. μετά το 40νθήμερο ι. Μνημόσυνο του μακαριστού Γέροντος. Διακρίνονται στο κέντρο ο Σεβασμ. κ.κ. Ιγνάτιος, αριστερά του ο Πρόεδρος της Π.Ε.ΦΙ.Π. κ. Αντ. Αντωνίου και δεξιά του ο Α΄ Αντιπρόεδρος Αρχιμ. π. Νεκτάριος Ζιόμπολας.\nΆποψη μέρους της τραπέζης.\n3ΜΗΝΟ ΙΕΡΟ ΜΝΗΜΟΣΥΝΟ.\nΤο Σάββατο 6 Σεπτεμβρίου (6.30-9.00 π.μ.) η Π.Ε.ΦΙ.Π. ετέλεσε το 3μηνο ι. Μνημόσυνο του μακαριστού Γέροντος Νικοδήμου στον Ιερό Ναό Κοιμήσεως Θεοτόκου (Χρυσοσπηλαιωτίσσης, οδ. Αιόλου 60, Αθήνα, όπου συχνά εκκλησιαζόταν ο Γέροντας).\nΣτή θ. Λειτουργία, εκτός από τον Προϊστάμενο του Ι. Ναού σεβαστό π. Αθανάσιο Α τ τ ά ρ τ, που προεξείρχε, συλλειτούργησαν και οι σεβαστοί Ιερείς (αλφαβητικά): π. Αθανάσιος Γιαννόπουλος, π. Ιωάννης Διώτης, π. Ιωάννης Πατίτσας, Στο δε ι. Μνημόσυνο, εκτός από τους παραπάνω, συμμετείχαν και οι σεβ. Ιερείς: π. Ιωάννης Καμπουράκης, π. Κωνσταντίνος Τρεμούλης και π. Θεότιμος Τσάλας.\nΣύντομες επιμνημόσυνες ομιλίες εκφωνήθηκαν από τον σεβ. π. Αθανάσιο Αττάρτ, τον κ. Κων/νο Σανιδά (τυπογράφο και επί πολλά έτη φίλο και συνεργάτη του π. Νικοδήμου) και τον Πρόεδρο της Π.Ε.ΦΙ.Π. κ. Αντώνιο Αντωνίου.\nΜετά το πέρας του Μνημοσύνου προσφέρθηκε καφές.\nΣτο κέντρο ο π. Αθανάσιος Αττάρτ, αριστερά του ο π. Ιωάννης Διώτης, ο π. Ιωάννης Πατίτσας και ο π. Ιωάννης Καμπουράκης. Δεξιά του ο π. Θεότιμος Τσάλας, ο π. Κων/νος Τρεμούλης και ο π. Αθανάσιος Γιαννόπουλος.\n6ΜΗΝΟ ΙΕΡΟ ΜΝΗΜΟΣΥΝΟ.\nΤο Σάββατο 13 Δεκεμβρίου (7.30-10.00 π.μ.) η Π.Ε.ΦΙ.Π. ετέλεσε το 6μηνο ι. Μνημόσυνο του μακαριστού Γέροντος Νικοδήμου στον Ιερό Ναό Ζωοδόχου Πηγής, οδ. Ακαδημίας, έναντι των Γραφείων της.\nΣτή θ. Λειτουργία, προεξείρχε ο σεβαστός π. Ιωάννης Διώτης, συλλειτούργησαν και οι σεβαστοί Ιερείς (αλφαβητικά): π. Ιωάννης Πατίτσας, π. Κων/νος Τρεμούλης και π. Νικόλαος Κόγκος (εφημέριος του Ι. Ναού). Στο δε ι. Μνημόσυνο, εκτός από τους παραπάνω, συμμετείχαν και οι σεβ. Ιερείς: π. Νεκτάριος Ζιόμπολας (Α΄ Αντιπρόεδρος της Π.Ε.ΦΙ.Π.).π. Νικόλαος Γούμενος και π. Σπυρίδων Λόντος (εφημέριος του Ι. Ναού). Παρέστησαν συμπροσευχόμενοι οι σεβ. Ιερείς π. Δημήτριος Χρυσοχοϊδης και π. Θεόκλητος Μαλεβίτης.\nΣύντομη επιμνημόσυνη ομιλία εκφωνήθηκε από τον Πρόεδρο της Π.Ε.ΦΙ.Π. κ. Αντώνιο Αντωνίου.\nΜετά το πέρας του ι. Μνημοσύνου στα Γραφεία της Π.Ε.ΦΙ.Π. προσφέρθηκε καφές.\nΦωτογραφία από το 6μηνο ι. Μνημόσυνο του Γέροντος Νικοδήμου. Στο κέντρο ο π. Ιωάννης Διώτης. Aριστερά: Αρχιμ. π. Νεκτάριος Ζιόμπολας (Α΄ Αντιπρόεδρος της Π.Ε.ΦΙ.Π.), π. Ιωάννης Πατίτσας και π. Σπυρίδων Λόντος. Δεξιά: π. Νικόλαος Γούμενος, π. Κων/νος Τρεμούλης και π. Νικόλαος Κόγκος


Επεσε νερο στην μητρικη | RageQuitGR v4.0: Delayed to Q4 2020\nΕπεσε νερο στην μητρικη\nThread starter erebous92\nΓεια σας παιδια , ξερω ειμαι απαραδεκτος απροσεχτος κτλπ κτλπ αλλα ναι ... το πισι εκανε μπανιο ! Αλλα οχι απλως μπανιο ...εβγαλε φτερα ! Επεσε ρεντ μπουλ πανω στην μητρικη , ειδικοτερα στο κατω μερος της που εχει τις θυρες για τους σκληρους και τα βοηθητικα κουμπακια ον - ρεσετ - οβερκλοκ κτλπ ! Εκεινη την στιγμη που επεσε τα φωτακια μεσα απο ανεμιστηρες κτλπ αρχιζαν να αναβοσβηνουν σε τρελους ρυθμους μεχρι που καταλαβα τι εγινε και το εβγαλα απο την μπριζα ... Επειτα προσπαθησα να το ξαναανοιξω αφου τα εκανα λιγο με ενα πανακι ! Δυστηχως τπτ ... η μητρικη αναβοσβηνε τα λαμπακια της σε τρελους ρυθμους ... επειτα πηρα πιστολακι και αρχισα το στεγνωμα ! Μην τα πολυλογω το στεγνωσα και εβαλα το πισι στο ρευμα ! Εδω αρχιζουν τα δυσκολα οταν ανοιγω το διακοπτακη του τροφοδοτικου ,,,ανοιγει και η μητρικη χωρις να κανει τιποτα ομως! Σκληρη καρτες γραφικων ολα δουλευουν αλλα δεν λειτουργει τιποτα ... και γιατι ξεκιναει αμεσως?? Διαβασα στο ιντερνετ ... οτι μαλλον φταει το τροφοδοτικο και δοκιμασα καποιο αλλο ... το ιδια παλι ! Και το θεμα ειναι οτι μαλλον τραβαει παρα πολυ ρευμα κατευθειαν ! Ρε παιδια υπαρχει σωτηρια? η η μητρικη παει ?? ;(\nΠληροφοριες : MB : MSI 890FXA-GD70 , CPU : AMD Phenom II 1090T , Τροφοδοτικο: OCZ 600W Stealth 2\nΒασικά έπρεπε να την στεγνώσεις πρώτα και μετά να δοκιμάσεις να την ανοίξεις πάλι.\nΤο πιο πιθανό είναι ότι κάηκε πλέον και χρειάζεσαι καινούργια.\nΚαλού κακού άσε να περάσουν μερικές ώρες και δοκίμασε πάλι.\nΕλπίζω να μην δημιούργησε βραχυκύκλωμα και σε άλλα περιφερειακά.\nΤο πέθανες ρε φίλε, όλα τα λάθη μαζί τα έκανες.  Ποτέ με πιστολάκι τα ηλεκτρονικά!\nΛοιπόν, σαν τελευταία λύση κάνε το εξής. Αφαίρεσε την μητρική, πλύντην καλά (έχοντας αφαιρέσει την μπαταρία) και ιδιαίτερα στα ευαίσθητα σημεία που έπεσε Red Bull.\nΈπειτα, άσε την στον ήλιο να στεγνώσει για τα καλά, να φύγει όλη η υγρασία και βεβαιώσου ότι δεν έχει νερό μέσα στα slots κλπ.\nΑφού λοιπόν έχει στεγνώσει για τα καλά, ξαναδοκίμασε.\nΔεν είναι θέμα τροφοδοτικού, εκτός και αν το έκαψες που μου φαίνεται αρκετά απίθανο. Απλώς γαμήθηκε η μητρική. Αν δεν λειτουργήσει με αυτά που σου είπα...\nΔοκίμασε ένα ένα τα εξαρτήματα σε άλλο μηχάνημα για να δεις τι έχει σωθεί, κατά πάσα πιθανότητα δολοφόνησες μόνο την μητρική. Αν είσαι άτυχος, πήρες και άλλα πράγματα μαζί, όπως ο επεξεργαστής...\nΜΗΝ ΤΗΝ ΠΛΥΝΕΙΣ ΜΕ ΝΕΡΟ ΒΡΥΣΗΣ\nΧρησιμοποίησε απεσταγμένο ή απιονισμένο νερό.\nΠαρένθεση το πιστολάκι τι έχει?\nΕγώ πάλι θα σου έλεγα να γλυτώσεις τον κόπο να κάνεις όλα αυτά και να πας κατευθείαν να πάρεις μία καινούργια μητρική, χωρίς να δοκιμάσεις να ξαναλειτουργήσεις την υπάρχουσα, για να μη κάνεις κι άλλη ζημια. Η μητρική σου δυστυχώς χαιρέτησε...\nΌτι είπε ο Μάνος. Δυστυχώς η μητρική ψήθηκε. Δεν υπάρχει κανένας απολύτως λόγος να ρισκάρεις και το υπόλοιπο hardware.\nΘα συμφωνήσω με το Μάνο πως η χαριστική βολή δόθηκε με το άνοιξε-κλείσε του υπολογιστή χωρίς να έχει στεγνώσει καλά η μητρική.\nΘα συμφωνήσω με τα παιδιά-οι πιθανότητα να μην έχεις κάψει κύκλωμα ή κυκλώματα είναι μηδαμινές. Και να σου δουλέψει αρχικά μπορεί αργότερα να πετάξει κανένα αυτοκρατορικό βραχυκύκλωμα αφού έλουσες southbridge και sata μπρίζες. Καλύτερα να πάρεις νέα μητρική,κοίτα κάτι σε AM3+ που να είναι συμβατό με FX αν θες να αναβαθμίσεις αργότερα.\nΝα σας ρωτησω κατι οταν αλλαξω μητρικη θα πρεπει να περασω παλι τα windows στο υπολογιστη ? Και ποια θα μου προτεινατε ? Θα ηθελα αργοτερα να αγορασω τον 9590 ! Και σκεφτομαι μια απο της εξης προτασεις Asus Crosshair V Formula-Z η 990FX Extreme9 ... η βασικα αν ειναι πολυ μικρες οι διαφορες απο πιο φθηνα μοντελα ισως στραφω προς τα εκει ... Ευχαριστω\nΠροσωπική μου άποψη, καλύτερα να τα περάσεις από την αρχή τα Windows.\nΤο overclocking σε ενδιαφέρει;\nΑν με ενδιαφερει ... φυσικα ! Και μου αρεσει πολυ :Ρ αλλα δεν εχω κανει και τιποτα το τρομερο ακομη για να πω την αληθεια ! και φυσικα ποτε στο BIOS , Παντα με την βοηθεια προγραμματων και παντα σε λογικα πλαισια ...\nΔηλαδή δεν έχεις κάνει overclocking.\nΒρε αγόρι μου, πήγαινε να πάρεις μια μητρικούλα με το 970 να κάνεις δουλειά σου και άσε τις ταρζανιές.\nΟ 9590 τραβάει τόσο ρεύμα που θα χρειάζεται top μητρική για να δουλέψει. Και κάτι μου λέει πως ούτε κατάλληλη ψύκτρα έχεις για να του βάλεις.\nOverclocking χωρίς να μπεις στο BIOS δεν είναι overclocking.\nΕίναι κουκιά μετρημένα οι top 990FX. Ξεχνάς MSI, αρχικά οι 990 είχαν ανεπαρκές power delivery (καιγόντουσαν με Phenom II και FX-8xx0 επάνω) και για να το λύσουν μεταγενέστερα απλά κλείδωσαν τη μέγιστη τάση που μπορούσες να δώσεις γύρω στα 1.45V (δεν θυμάμαι που ακριβώς αλλά εκεί γύρω).\nΣε αυτήν την κατηγορία χρημάτων δεν θα αγόραζα asrock προσωπικά.\n
Overclocking χωρίς να μπεις στο BIOS δεν είναι overclocking
\nΩρε δεν διαφωνουμε , δεν ειπα ποτε οτι ειμαι μαστερ ! Απλως το παλευω απο καπου πρεπει να ξεκινησω ,,,μην εισαι τοσο αυστηρος \n
Ο 9590 τραβάει τόσο ρεύμα που θα χρειάζεται top μητρική για να δουλέψει. Και κάτι μου λέει πως ούτε κατάλληλη ψύκτρα έχεις για να του βάλεις.
\nΔεν βλεπεις τι γραφω λογικα ... και φυσικα θελω τοπ για αυτο και λεω να παρω την asus V ,,, νομιζω ειναι οτι πιο τοπ υπαρχει ! Και οσο για ψυκτρα εχω την Noctua DH-14\nΡε φιλε κουιβαμα γιατι ξεχνας ΜSI ? Στο Toms hardware την εχουν πει ως μια πολυ οικονομικη λυση απο τα λιγα που διαβασα ... Και ρε παιδι μου γιατι για ΙΝΤΕΛ γινεται πανικως και AMD ειναι τοσες λιγες?? και οκ εγω μαζι σου αλλα ποια απο αυτες?? Αρχικα θα βαλω phenom II και μετα θα βαλω τον 9590 ... ν\nΓιατί η Intel έχει μεγαλύτερο μερίδιο αγοράς. Πουλάει πιο πολύ. Λόγω του marketing, των βελτιστοποιημένων "κάτω από το τραπέζι" benchmarks, και την αδυναμία του κοινού να καταλάβει ότι μόνο οι enthusiast πλατφόρμες της (s2011, s1366) είχαν μια χρονική διάρκεια, ειδικά το socket2011. Η AMD αλλάζει πιο σπάνια socket, και είναι πιο φτηνή και σε επξεργαστές, και σε μητρικές. Υστερεί όμως στην κατανάλωση ενέργειας και στην εκπομπή θερμότητας. Αν όμως θες φτηνό workstation/gaming PC, που θα δουλευεί στο full για πολλές ώρες, και πάρεις μια καλή ψύκτρα, που καλό είναι να πάρεις ούτως ή άλλως, γιατί και οι "μανίσιες" Intel, ψιλοχάλια είναι, δεν πιστεύω ότι παίζει και τόσο ρόλο.\nH CvF ειναι θηριο στο εγγυωμαι και θα τρεξει ανετα το 9590, και πολυ πολυ ομορφα τον phenom II σε σημειο να μη χρειαστεις για gaming αλλο cpu, για καιρο. Ω ναι θα υπερχρονισεις αλλιως πετας τα λεφτα της μητρικής \nΜονο που οντως δεν εχεις ψυκτρα για 9590, ακομα. Εχει δικιο ο f2bnp, θελεις νερο ακομα και αν ειναι ΑΙΟ.\nΑπό την έλευση των Phenom II και έπειτα, η MSI βάλθηκε να αποδείξει πως τα όμορφα PC όμορφα καίγονται φίλε (chipset 790 FX και μετά). ΆΘΛΙΑ ποιότητα κατασκευής, πολλά προβλήματα στα VRM (σκάγανε και άλλα τέτοια ωραία). Αν θές AMD μητρική, σε αυτό το επίπεδο τιμών ASUS και έπειτα Gigabyte. Προσωπικά θεωρώ πως επιβάλλεται ο υπερχρονισμός, αλλιώς είναι πεταμένα λεφτά.\nΌσον αφορά το OC μέσω software, το μόνο που πετυχαίνεις είναι ένα περιορισμένο, όχι ασφαλές και με πολλές πιθανότητες να σου κάνει corrupt όλη την εγκατάσταση του λειτουργικού OC, χώρια οι παρενέργειες που μπορεί να έχει αυτό στο BIOS. Έχει δίκιο ο φίλτατος f2bnb, δεν είναι αυστηρός...\nΣτα της ερώτησης για την πληθώρα επιλογών σε Intel, ο vtheofilis τα είπε όλα.\nEννοείται πως δεν "στην λέμε", αγορίνα. Όλοι από κάπου πρέπει να ξεκινήσουμε. Καλώς ήρθες στο σωστό μέρος. :cheers:\nΑν έχει την NH-D14 με φουλ ανεμιστήρες τότε είναι οκ για τον 9590 ΣΤΟΚ (4.7-5Ghz). Αυτή και 2-3 ακόμα είναι οι καλύτερες από αέρα. Αν θέλει μόνιμα 5+ πρέπει να δει ή κανα H110 ή custom loop.\nhttp://www.ekwb.com/shop/kits-cases/kits.html" class="bbcode_url">EK Water cooling kits


"Το ιερό να μην το αναζητάς σε ένα τόπο αλλά στις πράξεις, στη ζωή και στα ήθη" Ωριγένης\nΈνα από τα μεγαλύτερα πολιτιστικά και πνευματικά κέντρα της Μεσογείου, αλλά και ολόκληρης της Ρωμαϊκής αυτοκρατορίας, υπήρξε η Αλεξάνδρεια της Αιγύπτου. Ήταν ένα σταυροδρόμι πολιτισμών, όπου συνέρεαν άνθρωποι κάθε επιστημονικής, καλλιτεχνικής και θρησκευτικής τάσης, από τρεις ηπείρους. Εδώ γεννήθηκαν, εξελίχθηκαν, συναντήθηκαν και πολέμησαν μεταξύ τους κοσμοθεωρίες από όλο τον τότε γνωστό πολιτισμένο κόσμο.\nΣε αυτό το περιβάλλον γεννήθηκε ο Ωριγένης το 185 μ.Χ.\nΤις περισσότερες πληροφορίες για τη ζωή και το έργο του, τις έχουμε από τον Ευσέβιο Καισάρειας, ο οποίος ήταν επίσκοπος και εκκλησιαστικός συγγραφέας. Δε γνώρισε τον ίδιο τον Ωριγένη, αφού γεννήθηκε μετά το θάνατό του, όμως μέσω των μαθητών του γνώρισε το έργο του, το αγάπησε και το διέσωσε.\nΟ πατέρας του Ωριγένη Λεωνίδας, ήταν ο πρώτος του δάσκαλος και τον έφερε σε επαφή με τα ελληνικά κείμενα αλλά και την Αγία Γραφή, με το πλήθος των βιβλίων που είχε. Μάλιστα δυσκολεύτηκε στην εκπαίδευσή του, καθώς ο ίδιος μόλις είχε προσηλυτιστεί στο Χριστιανισμό και οι απορίες του γιου του ξεπερνούσαν τις γνώσεις που είχε. Σημαντικότατο ρόλο έπαιξε για την παιδεία του και ο Κλήμης Αλεξανδρείας, επίσκοπος και ένας από τους μεγαλύτερους Έλληνες εκκλησιαστικούς πατέρες, δίπλα στον οποίο μαθήτευσε, και ο οποίος του δίδαξε τη φιλοσοφική προσέγγιση στη διδασκαλία του Χριστού.\nΤο 202 μ.Χ., ο αυτοκράτορας Σιβέριος διέταξε διωγμούς κατά των χριστιανών και ο δεκαεφτάχρονος Ωριγένης έχασε τον πατέρα του, ο οποίος αποκεφαλίστηκε για την πίστη του. Όμως αυτό δεν τον φόβισε, αλλά αντίθετα του προκάλεσε την επιθυμία να γίνει και ο ίδιος μάρτυρας. Αργότερα, θέλοντας να μην αποτελεί το σώμα του εμπόδιο στον πνευματικό του δρόμο αυτοευνουχίστηκε. Συνέχισε το έργο του και προετοίμαζε τον εαυτό του και τους μαθητές του για το μαρτυρικό θάνατο.\nΌταν οι διωγμοί έπαψαν, η Σχολή του απέκτησε νομιμότητα και φήμη. Ο Ωριγένης δεν είχε προκαταλήψεις και δεν έκανε διακρίσεις σε εθνικότητες, πίστεις, θεωρίες ή φιλοσοφίες, με αποτέλεσμα να τον επισκέπτονται κάθε είδους ερευνητές και επιστήμονες, Έλληνες φιλόσοφοι, ακόμα και αιρετικοί του Χριστιανισμού. Παρότι ο Ωριγένης ήταν ένθερμος χριστιανός, δεν ήταν δογματικός και η ευρύτητα του νου του και το εναρμονιστικό του πνεύμα τον οδηγούσε στη συγκριτική μελέτη κάθε πεδίου της ανθρώπινης σκέψης.\nΔεν έβλεπε τη φιλοσοφία σαν κάτι που έβγαζε το χριστιανό από το δρόμο του, αλλά αντίθετα σαν έναν ακόμη δρόμο προς το Θεό. Έτσι θεωρούσε τη γνώση της φιλοσοφίας σαν καθήκον του. Χάρη σε αυτόν, το εκκλησιαστικό πνεύμα εμπλουτίστηκε με το ελληνικό, και ο χριστιανισμός δεν ήταν πια αντιμέτωπος με τη φιλοσοφία. Γνώριζε ότι ανέκαθεν υπήρχε ένας προαιώνιος Νους και ότι ο χριστιανισμός δεν ήταν η μόνη αποκάλυψή του στον άνθρωπο. Όσο για τις αιρέσεις, δεν τις θεωρούσε σαν τάσεις διχασμού αλλά το αποτέλεσμα της προσπάθειας πολλών διανοούμενων να διεισδύσουν στην αλήθεια.\nΠίστευε ότι η μελέτη της Αγίας Γραφής δεν έπρεπε να γίνεται με αυστηρή κατά γράμμα ανάλυση των περιεχομένων της. Αντίθετα, όσα γράφονται στη Βίβλο έπρεπε να μελετηθούν αλληγορικά, διότι, πέρα από τις απλές διηγήσεις, αντανακλούν διαδικασίες που συμβαίνουν σε ανώτερους κοσμικούς χώρους. Ακόμη έλεγε πως η Καινή Διαθήκη δε δίνει όλη τη γνώση για τα μυστήρια, αλλά ότι περιέχει μια σκιά από τα μυστικά του Χριστού κι απλώς αποτελεί την πύλη εισόδου προς το Αιώνιο Ευαγγέλιο.\nΚατά τον Ωριγένη, λοιπόν, είναι καθήκον του χριστιανού να μελετήσει προσεκτικά τις Γραφές, για να διεισδύσει στη βαθύτερη γνώση που ο Χριστός παρέδωσε μόνο σε λίγους. Μάλιστα έγινε ευρύτατα γνωστή η θεωρία του για τη διάκριση σε τρεις βαθμίδες της κατανόησης της Βίβλου.\nΗ κατώτερη βαθμίδα είναι η Κυριολεκτική - Σωματική, στην οποία βρίσκεται η πίστη του μεγαλύτερου αριθμού των χριστιανών και η οποία βασίζεται στην κατά λέξη κατανόηση και τήρηση της Γραφής. Παρότι αυτή η κατανόηση είναι ανεπαρκής, ο Ωριγένης δεν κατηγορεί τους πιστούς αυτής της βαθμίδας, λέγοντας ότι ο Χριστός ήρθε για όλους στη γη και ότι και η ευσέβεια από μόνη της οδηγεί στη μακαριότητα.\nΗ αμέσως υψηλότερη βαθμίδα είναι η Ηθική - Ψυχική που αναζητεί απαντήσεις στα φιλοσοφικά ερωτήματα. Εδώ φαίνεται η βαθιά επιρροή του Ωριγένη από το δάσκαλό του τον Κλήμη. Εξαιτίας του φιλοσοφικού του υπόβαθρου, και καθώς ήταν κατηχητής ο Ωριγένης, ήταν καθήκον του και χαρά του να αντικρούει τα αιρετικά λάθη. Επειδή δεν ήταν εμπαθής, άκουγε και μελετούσε προσεκτικά όλες τις απόψεις. Για εκείνον οι αιρετικοί δεν ήταν έξω από το δρόμο, αλλά καθώς δεν αρκούνταν στην απλή πίστη, σκέφτονταν πιο βαθιά αλλά όχι πιο αληθινά. Εξάλλου πίστευε ότι η κατανόηση των αιρέσεων μπορούσε να οδηγήσει κάποιον σε βαθύτερη γνώση του χριστιανισμού. Ακόμη θεωρούσε τις αιρέσεις αναγκαίες, γιατί η πίστη μένει ζωντανή μόνο αν δέχεται δοκιμασίες και επικρατεί.\nΤέλος η ανώτερη βαθμίδα είναι η Μυστική - Πνευματική, στην οποία βρίσκεται ο πνευματικός χριστιανός που κατέχει την αληθινή γνώση. Αυτή τη γνώση ο Ωριγένης την ονόμαζε «τελειοποιημένη πίστη η οποία δικαίως παραμένει κρυφή στη μεγάλη μάζα των ανθρώπων». Ο άνθρωπος δικαιούται να λέγεται πνευματικός όταν, ξεκινώντας με κάθε ελευθερία, κάνει τα πάντα αντικείμενο των ερευνών του, εμπλουτίζεται με όλα τα πνευματικά αγαθά και εισχωρεί με διορατική ματιά ως το άυλο και υπεραισθητό.\nΤο μόνο κίνητρο για τη μυστική άνοδο της ψυχής είναι ο φλογερός έρωτας για το Θεό. Έτσι ο άνθρωπος είναι απαθής απέναντι σε κάθε πόνο και δοκιμασία και έχοντας ακλόνητη εσωτερική τάξη και ισορροπία, γίνεται τελικά αληθινά όμοιος με το Θεό και μακάριος. Η πορεία του κόσμου περνά μέσα από αλλεπάλληλους αιώνες, κατά τους οποίους οι ψυχές κινούνται ανοδικά και καθοδικά. Σε αυτό το ταξίδι προς τη θέωση, ο μεγάλος Διδάσκαλος καθοδηγεί και διαπαιδαγωγεί τις ψυχές, ώστε να επιστρέψουν στην ουράνια πατρίδα τους χω-ρίς να χάσουν το ελεύθερο αυτεξούσιο τους. Η καθαρτήρια άνοδος δεν τερματίζεται με το θάνατο αλλά συνεχίζεται και στο άλλο κόσμο. Όταν η ψυχή βελτιωθεί, εγκαταλείπει τον τόπο του καθαρμού της και καμιά τιμωρία δεν διαρκεί αιώνια. Η τελείωση θα έρθει όταν όλες οι ψυχές θα έχουν λυτρωθεί και θα έχουν γίνει άγγελοι.\nΑυτή η σύλληψη του Ωριγένη για το Θεό δεν έγινε αντιληπτή από τη μεγάλη μάζα των σύγχρονών του χριστιανών. Παρόλα αυτά όσο ζούσε δεν κατακρίθηκαν επίσημα οι ερμηνείες του, ενώ αντιθέτως πολλοί διαπρεπείς χριστιανοί μαθήτευσαν γύρω του. Όμως, όπως πολύ συχνά συμβαίνει, αυτό που οι άνθρωποι δεν καταλαβαίνουν, το φοβούνται, το αποποιούνται και το μισούν. Έτσι έγινε και με τον Ωριγένη. Κάποτε αυτοί που αντιπαθούσαν αυτόν και το έργο του, έγιναν περισσότεροι από εκείνους που τον αγαπούσαν και ξεκίνησαν τις σκευωρίες εναντίον του. Όταν εκείνος διαπίστωσε την κατάσταση, έφυγε με τη θέλησή του από την Αλεξάνδρεια, οπότε οι αντίπαλοί του τον χαρακτήρισαν ανάξιο λόγω του ευνουχισμού του να ανήκει στην εκκλησία και τον απέπεμψαν\nΕν τω μεταξύ, γύρω στα 75 του αναζωπυρώθηκαν ξανά διωγμοί, κατά τη διάρκεια των οποίων φυλακίστηκε και βασανίστηκε μένοντας ακλόνητος. Τελικά λίγο μετά την αποφυλάκιση του, πέθανε από την ταλαιπωρία στην οποία είχαν υποβάλλει το σώμα του οι βασανισμοί. Παρόλο που στην ουσία μαρτύρησε πεθαίνοντας για το χριστιανισμό, οι επικριτές του συνέχισαν τις επιθέσεις τους με σκοπό να πλήξουν τη φήμη του. Η κρατούσα αντίληψη της εκκλησίας δεν μπορούσε να καταλάβει ούτε να δεχθεί τη διδασκαλία του περί της αποκατάστασης των πάντων και της λύτρωσης του σύμπαντος. Επίσης δεν μπορούσε να δεχθεί την Ωριγενική σκέψη για την προηγούμενη υπόσταση της ψυχής και τη μνήμη του Θεού που φέρει ως τμήμα της γνώσης της.\nΗ πολεμική συνεχίστηκε μέχρι που το 543 η Σύνοδος της Κωνσταντινού-πολης, υποκινούμενη από τον Ιουστινιανό, απάγγειλε ανάθεμα εναντίον του Ωριγένη και 110 χρόνια αργότερα η Πέμπτη Οικουμενική Σύνοδος καταδίκασε οριστικά τις διδασκαλίες του, και ουσιαστικά η εκκλησία ακρωτηριάστηκε αποκλείοντας τη φιλοσοφία και επιτρέποντας τη γιγάντωση του δογματισμού και της ισχυρογνωμοσύνης.\nΩστόσο η διδασκαλία του δεν ξεχάστηκε, αφού και οι πολέμιοι του ακόμα χρησιμοποιούσαν τα κείμενά του σαν πηγή γνώσης. Τελικά μόνο κατά τη νεώτερη εποχή αποκαταστήθηκε το όνομά του σαν φιλόσοφος και εκκλησιαστικός Πατέρας, οπότε το έργο του επανεκτιμήθηκε και αναθεωρήθηκε.\nΗ σύγχρονη απροκατάληπτη επιστήμη, κάνοντας μικρά ακόμα βήματα στο δρόμο της έρευνας των ανερμήνευτων νόμων της φύσης, τείνει να συμφωνήσει δειλά με τους φιλόσοφους όλων των εποχών και με τον Ωριγένη που απευθυνόμενος στον Κέλσο έλεγε:\n«Κατάλαβέ το ότι είσαι ένας δεύτερος κόσμος σε μικρογραφία, ότι στο εσωτερικό σου κρύβεται ο Ήλιος, η Σελήνη, ακόμα και τα Άστρα».\nΑποκαλύψεις για την Πτώση, τη Λύτρωση και τον Προορισμό του Ανθρώπου, Εκδ. ΠΥΡΙΝΟΣ ΚΟΣΜΟΣ


Τοποθεσία - Holidays in Villa Doukas, Dassia Corfu, Greece\nΗ Κέρκυρα βρίσκεται στο Ιόνιο Πέλαγος, στη δυτική πλευρά της Ελλάδα, είναι μέρος από τα Επτάνησα και έχει έκταση 590 τετραγωνικά χιλιόμετρα. Ο πληθυσμός του νησιού είναι 120.000 πολίτες. Η Κέρκυρα απολαμβάνει ένα ήπιο μεσογειακό κλίμα, μαζί με εξαιρετικές παραλίες κάνοντας ένα δημοφιλή προορισμό για τους παραθεριστές. Είναι ένα καταπράσινο νησί σε σύγκριση με άλλα ελληνικά νησιά και από τα αρχαία χρόνια οι άνθρωποι το είχαν διακρίνει λόγω της σημαντικής θέσης του και τη μοναδικής ομορφιά του.\nΒρίσκεστε εδώ: Τοποθεσία


''Έφυγε'' ο ''χρυσός'' Κώστας Πολίτης! - www.12sports.gr\n08:25 | Δευ 18 Ιουν, 2018\nΤα ξημερώματα, σε ηλικία 76 ετών ''έφυγε'' από τη ζωή ο προπονητής της Εθνικής ομάδας μπάσκετ που έφτασε στην κορυφή της Ευρώπης το 1987. Ο Κώστας Πολίτης είχε σοβαρά προβλήματα υγείας και τα ξημερώματα της Δευτέρας άφησε την τελευταία του πνοή. Ο Κώστας Πολίτης γεννήθηκε στις 21 Μαρτίου 1942 και αγωνίστηκε ως καλαθοσφαιριστής στον Παναθηναϊκό, ενώ το όνομα του συνδέθηκε με την κατάκτηση του Ευρωμπάσκετ του 1987 ως προπονητής της Εθνικής Ελλάδας. Σε συλλογικό επίπεδο ο Κώστας Πολίτης είχε αναλάβει τον Παναθηναϊκό όπου κατέκτησε τρία Πρωταθλήματα Ελλάδας (1979-80, 1980-81, 1981-82) και δύο Κύπελλα Ελλάδας (1978-79, 1981-82), ενώ τον στο Φάιναλ Φορ του Τελ Αβίβ την σεζόν 1993-94 (τρίτη θέση). Ως προπονητής του ΠΑΟΚ έφτασε δύο φορές στον τελικό του Κυπέλλου Ελλάδας το 1988-89 και το 1989-90, αλλά δεν σήκωσε το τρόπαιο. Τη σεζόν 1998-99 έφθασε με την ΑΕΚ στον τελικό του Κυπέλλου Ελλάδας, όμως ούτε τότε τα κατάφερε''... Ευρωκόουτς, σ' ευχαριστούμε για όλες τις όμορφες και υπέροχες αναμνήσεις!\nΚ.Α.Ε. ΚΟΛΟΣΣΟΣ: Με την απώλεια του Κώστα Πολίτη το ελληνικό μπάσκετ και ο αθλητισμός μετρούν άλλη μία τεράστια απώλεια. Η ΚΑΕ Κολοσσός H Hotels εκφράζει τα θερμά της συλλυπητήρια και τη βαθύτατη θλίψη της για τον χαμό του σπουδαίου προπονητή, του οποίου το όνομα συνδέθηκε με το έπος του ’87. Ευχόμαστε δύναμη και κουράγιο στην οικογένεια και τους οικείους του.


Η SpaceX θέλει να μειώσει τα διαστημικά συντρίμμια - Unboxholics.com\nΘα τοποθετήσει τους Starlink δορυφόρους πιο κοντά στη Γη\nΤο Starlink είναι ένα project της SpaceX στο οποίο εργάζεται αρκετά χρόνια. Πρόκειται για ένα σύνολο δορυφόρων που θα φέρουν υψηλής ταχύτητας internet σε όλο τον κόσμο. Οι δύο πρώτοι δορυφόροι εκτοξεύτηκαν το Φεβρουάριο για να πραγματοποιηθούν οι πρώτες δοκιμές. Το σχέδιο έλεγε πως οι δορυφόροι αυτοί θα αρχίσουν σταδιακά να μετακινούνται σε υψηλότερο υψόμετρο, ωστόσο κάτι τέτοιο δε συνέβη και φαίνεται πως είναι επειδή η SpaceX αναθεωρεί το αρχικό της σχέδιο.\nΌπως αναφέρει και το TheVerge, η SpaceX σκοπεύει να εκτοξεύσει 1.584 δορυφόρους σε υψόμετρο 550 χιλιομέτρων, αντί για την τροχιά των 1.110 χιλιομέτρων που είχε προτείνει αρχικά. Υποστηρίζει πως η χαμηλότερη τροχιά θα της επιτρέψει να μειώσει τον αριθμό των δορυφόρων που απαιτούνται για το Starlink, ενώ θα είναι πιο εύκολη η απόσυρση των δορυφόρων όταν δε θα είναι πλέον λειτουργικοί. Ακόμα κι αν η SpaceX για τον οποιοδήποτε λόγο χάσει τον έλεγχο του δορυφόρου, οι φυσικές δυνάμεις όπως η βαρύτητα και τα σωματίδια της ατμόσφαιρας θα “τραβήξουν” το δορυφόρο προς τα κάτω σε εύλογο χρονικό διάστημα 5 ετών ή και λιγότερο.\nΈτσι, θα μειωθούν σημαντικά τα διαστημικά συντρίμμια τα οποία αποτελούν σήμερα ένα σύγχρονο πρόβλημα γύρω από τη Γη. Ειδικά αν σκεφτεί κανείς πως το σύνολο των δορυφόρων του Starlink θα φτάσει τελικά τους 12.000 δορυφόρους.\nTags: space starlink spacex space junk\nΑστρονόμοι εντοπίζουν έναν από τους νεαρότερους εξωπλανήτες που έχουμε βρει (ΕΙΚΟΝΑ)\nΒοηθήστε τους αστρονόμους να βρουν κρυμμένους εξωπλανήτες


Οι μπάμιες γίνονται τουρσί και τα σιτάκε πούδρα | | Gastronomos.gr\nΟι μπάμιες γίνονται τουρσί και τα σιτάκε πούδρα\nΟι συντάκτες του Γαστρονόμου δοκιμάζουν, επιλέγουν και προτείνουν.\n12.03.2019| Updated: 25.06.2021\nΣπάνια λιχουδιά από την εταιρεία Φρουτοπία από την Κομοτηνή. Σερβίρονται σκέτες, ως μεζές, με μικρά πιρουνάκια, για να ταιριάξουν μαζί με ένα λαμπερό, φρέσκο τσίπουρο. Της Νικολέτας Μακρυωνίτου\nΠρόβειο βούτυρο Προίκα Κάνει ωραίο αγελαδινό βούτυρο, αλλά ακόμα ωραιότερο πρόβειο, ο Προίκας, ο διάσημος κασεράς του Σοχού. Αφράτο, άσπρο και παχύ, με γάλα από πρόβατα που βόσκουν σε ορεινές πρασινάδες. Για να μοσχοβολήσουν οι μπακλαβάδες και να μεθύσουν τα κανταΐφια μας. Της Νικολέτας Μακρυωνίτου\nΜιράν, Nora’s Deli\nΞερά κουκιά και μαύρα φασόλια\nΣπέρνει και αλωνίζει μια ζωή η οικογένεια Καραΐσκου, που ειδικεύεται στα όσπρια, στην περιοχή της Δρυμαίας. Βασιλική τροφή τα ξερά κουκιά τους, απλά, με ολίγο λαδολέμονο. Βουτυράτα και ουσιαστικά τα μαύρα φασόλια τους. Της Νικολέτας Μακρυωνίτου\nΚρεοπωλείο Φάρμας Μπράλου\nΕλαιόλαδο και ελιές Αμφίσσης\nΠέμπτης γενιάς ελαιοπαραγωγοί, τα ξαδέρφια με το ίδιο ονοματεπώνυμο, Βασίλης Κανάτας, καλλιεργούν περί τις 1.200 ρίζες ελιές Αμφίσσης (δημοφιλής ως βρώσιμη ποικιλία) και παράγουν έξτρα παρθένο ελαιόλαδο, με έντονα φρέσκα αρώματα και ελαφρά πικάντικη αίσθηση. Εξάγουν μέρος της παραγωγής τους, εξ ου και η επωνυμία Μer des oliviers de Delphes. Επίσης συσκευάζουν τις περίφημες βρώσιμες ελιές με την πλούσια σάρκα. Της Μαρίας Βασιλοπούλου.\nΚαρύκευμα πολυτελείας αυτή η πούδρα από ξερά μανιτάρια σιτάκε (λεντινούλες), που παράγεται από την εταιρεία Δίρφυς. Μία κουταλιά της σούπας σε σάλτσες, σούπες, πατάτες φούρνου δίνει ώθηση στη νοστιμιά τους. Της Νικολέτας Μακρυωνίτου\nΦίνα ζυμαρικά Θεσσαλονίκης\nΝόστιμη πάστα από ελληνικές πρώτες ύλες, η οποία κρατάει το σχήμα της κατά το βράσιμο. Αν και δεν είμαι ιδιαίτερα φίλη των ζυμαρικών με πρόσθετες γεύσεις, απόλαυσα σκέτα αυτά με το μελάνι σουπιάς, το βουβαλίσιο γάλα και το κατσικίσιο τυρί για τη διακριτική γεύση και το άρωμά τους. Εντυπωσιακή είναι η βελούδινη υφή τους. Από την εταιρεία Euzoia. Της Μαρίας Βασιλοπούλου\npasta-euzoia.com και σε πολλά παντοπωλεία στη Θεσσαλονίκη.


vimavoiou: ΔΙΑΜΑΡΤΥΡΙΑ: Από την ξύλευση των δασών ακατάλληλο και επικίνδυνο το πόσιμο νερό σε Πεντάλοφο, Βυθό, Αγ. Σωτήρα\nΔΙΑΜΑΡΤΥΡΙΑ: Από την ξύλευση των δασών ακατάλληλο και επικίνδυνο το πόσιμο νερό σε Πεντάλοφο, Βυθό, Αγ. Σωτήρα\nΗ ανάθεση αυτού του έργου σε ξένα συνεργεία έφερε αναστάτωση στις δασικές εκτάσεις με αποκορύφωμα την ανεξέλεγκτη κοπή δέντρων γύρω από την τοποθεσία ‘’Φτέρη’’ όπου βρίσκονται οι πηγές άντλησης νερού για το δίκτυο ύδρευσης των προαναφερθέντων οικισμών.\nΚοινοποίηση σε δήμο Βοίου ,περιφερειακή διοίκηση ,εισαγγελία Κοζάνης, δασαρχείο Τσοτυλίου ,δημοσιογραφικά δίκτυα.\nΕτικέτες ΔΗΜΟΣ ΒΟΪΟΥ, ΔΙΑΜΑΡΤΥΡΙΑ, ΠΕΡΙΒΑΛΛΟΝ, ΤΑ ΠΑΡΑΠΟΝΑ ΣΤΟ ΔΗΜΑΡΧΟ


…..Αυτός ό τσοµπάνος, πού πήγε στόν Παράδεισο, τόν λέγανε Μαυρογένη, γιατί είχε µαύρα γένια καί ζούσε µέ τήν γυναίκα του απ” τόν κόσµο µακρυά, µέ τά ζωντανά του καί δέν κατέβαινε στό χωριό, παρά µονάχα γιά νά πουλήση τά τυριά του καί νά ψουνίση τά χρειαζούµενα, ξεκίνησε νά λέη ό Προκόπης.\nΜιάν ήµέρα τό λοιπόν, όπου βρέθηκε στό χωριό γιά τίς δουλειές του, πήγε νά άνάψη ενα κερί στήν εκκλησιά, γιατί ήτανε θεοφοβούµενος καί καλής ψυχής άνθρωπος.Εκεί µιλούσεν ό παπάς στούς χωριανούς του καί τούς έλεγε τό κήρυγµα γιά τόν ίσιον δρόµο του Θεού, πού πάει όλόϊσια στόν Παράδεισον, αν δέν στρίβουµε δεξιά κι αριστερά. Πρέπει νά τραβούµεν ίσια καί νά είµαστε συµπονετικοί γιά κάθε άνθρωπον, όταν εχει τήν ανάγκην µας. Νάµαστεν δηλαδή ψυχηκάρηδες καί νά έλεούµε, γιατί τό ίδιο κάνει καί ο Θεός καί έλεεί τόν κόσµον όλον γιά νά ζη καί νά πορεύεται. Κι όποιον δει πώς κάνει κι αυτός τό ίδιο, τόν συµπαθα πολύ καί τόν παίρνει στόν Παράδεισον, όπου είναι ή ζωή µεγαλείο άτελείωτον! «Ετσι τά έλεγεν ο παπάς κι ετσι πρέπει νά είναι, κατά τήν γνώµην µου. Ή Έκκλησία δέν λέγει ποτέ της ψέµατα καί γιατί νά τά πη, µαθές;\n“Όλοι ακούγαµε τόν άπλοϊκόν τσοµπανο, πού µιλούσε µέ τόν δικό του παραστατικόν τρόπο καί κάθε λίγο σκούπιζε τά µουστάκια του, άγνωστον γιατί, καί δέν εδειχνε δυσκολία στό νά έκφραστή αυθόρµητα καί νά πη τήν πίστη του. Ό φίλος µου, πού είχε ένθουσιασθή, ρώτησε, συντοµεύοντας τήν µικρή παύση στήν διήγηση του Προκόπη:\nΚαί µετά τί έγινε: Πως πήγε στόν Παράδεισον;\n“Όταν γύρισε στό καλύβι του, τό είπε στήν γυναίκα του χαρούµενος αυτό τό ευχάριστο µαντάτο καί της είπε πώς θά πάει τήν άλλη µέρα νά συναντήση τόν Θεό. “Ετσι κι έγινε.\n“Εφαγε καί τό ψωµοτύρι, που είχε µαζί του καί συνέχισε καί τήν τρίτη µέρα καί τήν τέταρτη. Τό ένα βουνό ανέβαινε, τό άλλο κατέβαινε. Τήν πέµπτη µέρα πείνασε πολύ καί σκέφτηκε τί νά κάνη καί που νά βρη τροφή. Κι όταν άνέβηκε τό βουνό, πού ηταν µπροστά του, είδε στήν απέναντι πλαγιά ένα Μοναστήρι. “Έσυρε λοιπόν καί πήγε. Χτύπησε τήν πόρτα καί ζήτησε βοήθεια. Ευτυχώς τό Μοναστήρι βρισκόταν πάνω στόν δρόµο του. Τόν βάλανε λοιπόν µέσα στήν εκκλησιά του Μοναστηριού νά περιµένη, ώσπου νά του φέρουνε τίποτε φαγώσιµο. Κι έβλεπε ολόγυρα τίς εικόνες καί τίς θαύµαζε, όλες του φαινότανε ζωντανές, όλοζώντανες. Μόνο, πού δεν µιλούσανε. Κι όντας έστρεψε τό µάτι του καί εΙδε στόν σταυρό σταυρωµένον κι όλόγυµνο καί µατωµένον τόν Χριστό, άναφώνησε:\n“Ωχου, τό παλληκάρι, τό λαβώσανε οί άτιµοι! “Ωχου καί τόν έχουν κρεµασµένον ακόµα!\nΤήν ίδια στιγµή, ένας καλόγερος του εφερε λίγα φαγώσιµα, τάβαλε πάνω στον πάγκο καί τούπε νά φάη, συνέχισε ο Προκόπης.Ό καλόγερος όµως µπαίνοντας τόν άκουσε, πού µιλούσε στόν σταυρωµένον καί τόν ρώτησε:\nΌ Μαυρογένης, πού υποψιάστηκε τόν καλόγερον, πώς είναι απ” αύτούς, πού τόν σταυρώσανε, δέν είπε τίποτα. Κι όταν έφυγε ο καλόγερος φώναξε στόν σταυρωµένον:\n“Έ, παλληκάρι! Μπορείς νά κατεβεις; από κεί πάνω, νά “ρθης νά φαµε µαζί αυτά, πού µου φέρανε; Θές νά “ρθώ νά σέ κατεβάσω εγώ;\n“Οχι. Μπορώ καί µόνος µου νά κατέβω. “Ερχοµαι.\nΚατέβηκε τό λοιπόν ο Σταυρωµένος κάτω, συνέχισε ο Προκόπης τήν άφήγησή του, καθησε στον πάγκο κι έφαγε κι έπιασε κουβέντα µέ τόν τσοµπάνο. “Εκείνος τούπε νά τόν πάρη µαζί του, τώρα πού πάει νά συναντήσει τόν Θεό.\nΘέλεις νά σέ πάρω κι εσένα; Ό Θεός είναι καλός καί θά σε λυπηθή καί θά σέ βάλη καί σένα στόν Παράδεισο. “Εγώ γι” αυτό πάω στόν Θεό. “Ερχεσαι µαζί µου; Δέν πρόλαβε όµως ο Σταυρωµένος ν” άποκριθή, γιατί ακούστηκε νά ερχεται ο καλόγερος. Τότε ο Σταυρωµένος ξανανέβηκε γρήγορα πάνω στόν σταυρό κι έµεινε µέ ανοιγµένα χέρια.\nΤώρα µή µου πης πώς δέν µίλαγες µέ κανέναν. Σ” ακουσα µέ τά ίδια µου τ” αυτιά. Λέγε µέ ποιόν µιλούσες;\nΌ Μαυρογένης φοβήθηκε στήν αρχή, δίστασε καί στό τέλος είπε στόν καλόγερο πώς μιλούσε μέ τό κρεμασμένο αυτό παλληκάρι, πού τό λυπήθηκε καί τό κάλεσε νά φάνε μαζί τό βρισκάμενο. Καί είπε στόν καλόγερο:\nΜή μέ μαρτυρήσεις, άγιε καλόγερε, αλλά θέλω νά πάω στόν Παράδεισο καί ό παπάς του χωριού μας είπε νά πάρουμε τόν ίσιο δρόμο καί νά είμαστε ψυχοπονιάρηκα;\n“Οχι, όχι, καλά εκανες καί πάντα νά συμπονας τούς άναγκεμένους, αποκρίθηκε κατάπληκτος ό καλόγερος μέ τά όσα του είπε ό τσομπανος. Κι ετρεξε καί τά φανέρωσε όλα στόν Ήγούμενό του.\n“Ύστερα, λέγει η ιστορία, φτάσανε όλοι οί καλόγεροι μέ τόν Ήγούμενο στήν εκκλησιά καί βάλανε μετάνοια στόν τσομπανο, πού έφαγε μαζί με τόν Σταυρωμένο Χριστό καί τόν παρακαλέσανε νά πει καμμιά καλή κουβέντα καί γι” αύτούς, όταν συναντήσει τόν Θεό.\nΆμα τόν δω τόν Θεό, θά του πω καί γιά σας, αλλά γιατί τό κρατατε σταυρωμένο τό παλληκάρι; Τί σας εκανε; Κατεβάστε το νά φάη καί νά ντυθη, πού είναι όλόγυμνος καί πληγωμένος. Κι αν δέν τόν θέλετε έσεις εδώ, τόν παίρνω εγώ μαζί μου.\nΈκείνοι κοκκαλώσανε απ” τήν καλωσύνη καί τήν αθωότητα τοϋ Μαυρογένη καί, άφού του δώσανε όλα τα χρειαζούμενα, τόν συνόδεψαν κάμποσο στόν ίσιο δρόμο. πού ακολουθούσε κι όταν έκείνος απομακρύνθηκε, τόν βλέπανε πού δέν πάταγε στήν γη, αλλά περπατούσε στόν αέρα μέχρι, πού χάθηκε απ” τά μάτια τους.\nΑυτός ό καλός άνθρωπος γιά μένα θά πήγε στόν Παράδεισο τό δίχως άλλο. Γιατί λυπότανε όλους τούς πονεμένους, όπως κάνει κι ό Θεός. Έγώ γράμματα δέν ξέρω γιά νά τά πώ πιο όμορφα, αλλά θυμάμαι τόν παππού μου τόν Χαραλάμπη, πού έλεγε πώς ό,τι κάνεις σ” αυτήν τήν ζωή τά ίδια θά σου κάνουνε κι εσένα στήν άλλη. Κι αυτό τό πιστεύω. Αυτή εναι n Ιστορία, πού άκουσα.


Με ναυλωμένη πτήση επαναπατρίστηκαν 105 πρόσωπα\nΓια κατάθεση στο ΤΑΕ Αρχηγείου ο Συλλούρης και η θυγατέρα του\nΜαρτυρία "έκαψε" 33χρονο από τη Λάρνακα για κλοπή σκύλων\nΑρνούνται κάθε ανάμειξη οι δύο ανήλικοι που καταζητούνταν για τα επεισόδια\nΠροκλητικός ξανά ο Τατάρ: Είμαστε χωριστό κράτος, είτε το αναγνωρίζουν είτε όχι\nΗ απάντηση του Υπουργείου στις καταγγελίες για την αγορά των 200,000 rapid tests\nΔευ, 21/09/2020 - 11:31\nΤην θέση της Ανόρθωσης για τη διαιτησία αλλά και την… σιωπή του Τιμούρ Κετσπάγια, θέλησε να ξεκαθαρίσει ο εκπρόσωπος Τύπου της «Κυρίας» σε ραδιοφωνικές δηλώσεις που παραχώρησε (ΣΠΟΡ FM 95.0).\nΟ Σάββας Πηλακούτας τόνισε πως η διαιτησία δεν επηρέασε το αποτέλεσμα, ενώ τα παράπονα επικεντρώνονται στον πειθαρχικό τομέα. Μάλιστα, τόνισε πως ο Γεωργιανός τεχνικός ήθελε να στείλει το μήνυμα του με αυτό τον τρόπο, χωρίς να ξεκαθαρίζει σε ποιόν/ποιους. Τέλος, σχολίασε και τις περιπτώσεις τον Μίχα και Γκαλίτσιο (αποχώρησε τραυματίας μετά από χτύπημα στο κεφάλι).\nΓια την ήττα από τον Απόλλωνα: «Γλυκόπικρη γεύση σε σχέση με την εμφάνιση και το αποτέλεσμα. Ελέγχαμε το παιχνίδι, πετύχαμε γκολ και χάσαμε ευκαιρίες για το δεύτερο. Δεν το πράξαμε, ήρθε το πέναλτι για τον Απόλλωνα που μπήκε ξανά στο παιχνίδι. Παλέψαμε και μετά την ισοφάριση και ενώ όλα έδειχναν πως θα πάμε στα αποδυτήρια με την ισοπαλία, δεχθήκαμε το γκολ του Πίττα. Στο δεύτερο μέρος μπήκαμε δυνατά, χάσαμε 4-5 ευκαιρίες και από’ κει και πέρα υπήρχε ισορροπία. Δεν αξιοποιήσαμε τις ευκαιρίες, σε σχέση με τον Απόλλωνα που αξιοποίησε το λάθος μας. Λίγο ατυχία, λίγο ο Δημητρίου, δεν μας επέτρεψαν να βάλουμε άλλο γκολ. Δεν θα λέγαμε πως συλλογικά η εμφάνιση μας ήταν άσχημη. Κάποια πράγματα στοίχισαν. Δεν χρειάζεται να ισοπεδώνονται όλα, υπάρχει απογοήτευση. Σίγουρα ο Απόλλωνας είναι καλά στημένη ομάδα. Θα μπορούσαμε για τη νίκη ή την ισοπαλία».\nΓια την διαιτησία και την σιωπή του Κετσπάγια: «Δεν θεωρούμε πως η διαιτησία επηρέασε το αποτέλεσμα. Γι’ αυτό και δώσαμε συγχαρητήρια στον Απόλλωνα. Αυτό που εννοούσαμε είναι για τον πειθαρχικό τομέα. Στο δεύτερο γκολ του Απόλλωνα, θεωρούμε πως προηγήθηκε φάουλ του Κατελάρη στον Κβιλιτάια. Εκεί επικεντρωνόμαστε, απλά για να τα ξεκαθαρίσουμε. Δεν ρίξαμε τα πάντα στην διαιτησία. Σε σχέση με τον προπονητή, θέλουμε να πούμε κάποια πράγματα, διαβάσαμε για έλλειψη σεβασμού. Το να επιλέγει ένας προπονητής να μην πει πολλά, είναι ένας τρόπος για να σταλούν τα μηνύματα εκεί που πρέπει να πάνε. Τίποτα περισσότερο. Ήταν ο δικός του τρόπος να στείλει το μήνυμα σε αυτούς που έπρεπε να το λάβουν».\nΓια τους Μίχα και Γκαλίτσιο: «Ήταν έτοιμος από πλευράς φυσικής κατάστασης και ετοιμότητας. Είχε όμως λίγες μέρες προπονήσεων. Δεν αγωνίστηκε λόγω τακτικής, ήταν επιλογή του προπονητή. Δεν αποκλείεται να τον δούμε βασικό. Ένα πρόβλημα αντιμετωπίζει και ο Μανιάς που δεν έχει δικαίωμα να αγωνιστεί έτσι κι αλλιώς. Ο Γκαλίτσιος έχασε τις αισθήσεις του για ένα λεπτό μετά το χτύπημα. Ο γιατρός μας τόνισε πως δεν είναι κάτι σοβαρό, όμως επειδή είναι χτύπημα στο κεφάλι, θα αξιολογηθεί η κατάσταση του και θα περάσει από επιπλέον τεστ».\nΓια το παιχνίδι με τη Βασιλεία: «Την Τετάρτη το πρωί αναχωρούμε για τη Βασιλεία. Παίζουμε ένα σημαντικό παιχνίδι και θα κυνηγήσουμε την υπέρβαση. Είναι ένα παιχνίδι, πιστεύουμε στις δυνατότητες μας και ευελπιστούμε πως με μια καλή εμφάνιση μπορούμε για την υπέρβαση».\nΓια τον Στυλιανού κι άλλο δανεισμό: «Υπάρχουν πολλές σκέψεις. Αν υπάρξει κάτι θα το γνωστοποιήσουμε. Αυτή τη στιγμή δεν υπάρχει κάτι που μπορώ να πω. Αφού είναι ανοικτό το παραθυράκι, όλα είναι πιθανά. Υπομονή».\nΝτεμπούτο για τον Ισπανό χαφ, που έδειξε πόσο σημαντικός θα είναι\n21/09/2020 - 11:17\nΝτανίλο: «Θα παλέψουμε για την πρώτη τριάδα και την Ευρώπη» (ΒΙΝΤΕΟ)\nΟ Βραζιλιάνος, με Βελγικό διαβατήριο, άσος της ΑΕΛ αναφέρθηκε και στη μέχρι τώρα πορεία\n30/10/2020 - 09:05\nΟι δηλώσεις από πλευράς Ομόνοιας μετά την ήττα από την Αϊντχόφεν\nΑποκαλύψεις και θέσεις για όλα τα ζητήματα από τον πρόεδρο του ΑΠΟΕΛ\nΒασιλακόπουλος: «Παραληρηματικές οι δηλώσεις Αυγενάκη»\nΟ πρόεδρος της ΕΟΚ εξαπέλυσε ξανά τα βέλη του κατά του υφυπουργού Αθλητισμού\nΜάχιμος και αποφασισμένος να βοηθήσει τον Ολυμπιακό στο δύσκολο ματς με την Αναντολού Εφές\nΤο πικρό φινάλε και ο χρόνος που πιέζει στην Ομόνοια\nΟι ενδεκάδες στο ΕΝΠ - Δόξα\nΑναγκαία και... επιβαλλόμενη η νίκη για τον ΑΠΟΕΛ\nNavtex από το Ελληνικό Πολεμικό Ναυτικό για τον κίνδυνο τσουνάμι στο Αιγαίο\nΕν αναμονή για Λόρια στην Ανόρθωση\nLIVE: Νεκρά δύο παιδιά 15 και 17 ετών που καταπλακώθηκαν από τοίχο στη Σάμο\nΔιέμεναν παράνομα στο έδαφος της Κυπριακής Δημοκρατίας\nΛήφθηκαν καταθέσεις και από Τζιοβάνη και Πιττάτζη μετά τις έρευνες στα σπίτια τους\nΚαλεί τους ναυτιλομένους να λάβουν τα ενδεικνυόμενα μέτρα προστασίας\nΑύριο οι ανακοινώσεις του Έλληνα Πρωθυπουργού για τα νέα μέτρα για την πανδημία


Survivor τελικός: Η Απίστευτη κίνηση που έκαναν οι «Μαχητές» στον Ντάνο και κανείς ΔΕΝ σχολίασε!\nSurvivor τελικός: Η μεγάλη ώρα έφτασε! Η ώρα του τελικού του Survivor! Γιώργος Αγγελόπουλος ή Μάριος Πρίαμος; Απόψε το βράδυ (05/07/2017) θα ξέρουμε ποιος από τους δύο θα είναι ο μεγάλος νικητής που θα κερδίσει τις 100.000 ευρώ.


26 Μαρτίου 2015 26 Μαρτίου 2015 από nikos Adamopoulos\nΗ φωτογραφία της ημέρας είναι από την παρέλαση της Κορίνθου.\nΘα συμφωνούσαμε κι εμείς, οι εχθροί των παρελάσεων και της εθνικιστικής υστερίας-παρλάτας, να γίνονται οι παρελάσεις (ταπεινές όμως) , αλλά, όπως στην παραπάνω εικόνα.\nΑυτή, μάλιστα, είναι η…σωστή παρέλαση κατά του εθνικισμού, του ρατσισμού, της διαφοροποίησης των ανθρώπων.\nΜπράβο στους δασκάλους από την Κόρινθο!\nΟΥΚάδες φώναζαν «Να πάρουμε την Πόλη» στην παρέλαση .\nΤο σύνθημα των βατραχανθρώπων\nΑυτό είναι το σύνθημα των ΟΥΚάδων του Πολεμικού Ναυτικού (στο 1.24” στο βίντεο της Eurokinissi) που ενόχλησε την κ. Κατριβάνου.\nΙQ ραδικού. Γνωστό αυτό για κάποια ανεγκέφαλα φασιστάκια σαν τους παραπάνω.\nΑπό την άλλη, γιατί διαμαρτύρεται η βουλευτίνα; Δεν πρόκειται για ακροδεξιούς και φασιστικούς θύλακες απλώς, αλλά για την ακροδεξιά ολάκερη και παρούσα. Είναι αυτή ακριβώς η ακροδεξιά που στηρίζει το κομματικό μόρφωμα της διαμαρτυρόμενης κυρίας Κατριβάνου και μπορεί να ασκεί την εξουσία. Αντί να ζητάει κάθαρση από θύλακες, να ζητάει κάθαρση από όλο το σώμα της εθνικιστικής κυβέρνησης.Αλλιώς, παίζει κι αυτή σε διπλό ταμπλό.\n2. ΕΥΡΩ .ΟΠΩΣ ΛΕΜΕ … ΒΟΜΒΑ ΓΙΑ ΚΑΠΟΙΕΣ ΧΩΡΕΣ\n3.ΤΑ…1005 ΛΑΘΗ ΤΗΣ ΚΥΒΕΡΝΗΣΗΣ ΤΩΝ ΕΘΝΙΚΙΣΤΩΝ\n4.. ΕΡΙΞΕ ΤΟ ΑΕΡΟΠΛΑΝΟ ΣΚΟΠΙΜΑ. “ΓΙΑ ΟΝΟΜΑ ΤΟΥ ΘΕΟΥ” !\n5. ΖΟΥΡΑΡΙΣ ΜΑΙΝΟΜΕΝΟΣ (ΟΠΩΣ ΠΑΝΤΑ) ΔΗΛΩΝΕΙ ΠΩΣ ΟΙ ΕΛΛΗΝΕΣ ΘΑ ΜΠΟΥΝ ΣΤΟ…ΒΕΡΟΛΙΝΟ!\n1. Κι όμως, οι δηλώσεις Καμμένου για τους μετανάστες «μπλόκαραν» ψήφισμα στο Κογκρέσο των ΗΠΑ για την Ελλάδα\nΤο προσωρινό «μπλοκάρισμα» ψηφίσματος για την Ημέρα της Ελληνικής Ανεξαρτησίας στο Κογκρέσο των ΗΠΑ προκάλεσαν οι δηλώσεις του Πάνου Καμμένου.\nΟπως προκύπτει, τα προ εβδομάδων λεγόμενα του υπουργού Εθνικής Αμυνας, περί ανοίγματος των συνόρων και «απελευθέρωσης» των μεταναστών προς τις υπόλοιπες ευρωπαϊκές χώρες αν οι εταίροι συνεχίσουν να πιέζουν την Ελλάδα, προκάλεσαν το «πάγωμα» για πρώτη φορά- όπως αναφέρουν οι πληροφορίες- του συγκεκριμένου ψηφίσματος το οποίο υιοθετείται ομόφωνα κάθε χρόνο.\nΣε επιστολή του προς τον Ελληνα πρέσβη στην Ουάσιγκτον, Χρήστο Παναγόπουλο, με ημερομηνία 24 Μαρτίου, ο ρεπουμπλικανός γερουσιαστής της Ιντιάνα Νταν Κόουτς ενημερώνει ότι λόγω της ανησυχίας του για τις δηλώσεις του κ. Καμμένου δεν δίνει τη συγκατάθεσή του για να εγκριθεί το ψήφισμα για την επέτειο της ελληνικής ανεξαρτησίας, σύμφωνα με το «Βήμα».\n«Πιστεύω ότι είναι προς το συμφέρον σας όσο και προς το δικό μας ότι εσείς ή κάποιος άλλος υψηλόβαθμος αξιωματούχος της ελληνικής κυβέρνησης να σχολιάσει δημοσίως αυτές τις απειλητικές ανακοινώσεις και να αποσαφηνίσει αν αντανακλούν την τρέχουσα πολιτική και τον τρόπο σκέψης στους κόλπους της κυβέρνησής σας. Κατόπιν μίας τέτοιας αποσαφήνισης, ελπίζω ότι θα μπορέσω να υποστηρίξω το ψήφισμα της Γερουσίας για την ελληνική ανεξαρτησία», επισημαίνει ακόμη ο Γερουσιαστής.\nΤην ίδια ώρα υπάρχει ανησυχία μήπως η Ελλάδα θέσει βέτο στο ΝΑΤΟ υπέρ της Ρωσίας\nΗ Ελλάδα ενδέχεται να καθυστερήσει ή ακόμη και να «παραλύσει» μέσω του βέτο της την απάντηση του ΝΑΤΟ σε μια πιθανή παραβίαση της κοινής του άμυνας από τη Ρωσία, εκτίμησε σήμερα ο Ζμπίγκνιεβ Μπρεζίνσκι, πρώην σύμβουλος εθνικής ασφάλειας των ΗΠΑ.\n«Ομως στο ΝΑΤΟ ισχύουν διάφορες διαδικασίες, μεταξύ αυτών και η αρχή της ομοφωνίας. Αυτό σημαίνει ότι το ΝΑΤΟ μπορεί να παραλύσει για ένα διάστημα, ακόμη και από την Ελλάδα που είναι φίλη της Ρωσίας και η οποία φυσικά διαθέτει δικαίωμα βέτο», εξήγησε ο πρώην σύμβουλος του Αμερικανού προέδρου Τζίμι Κάρτερ.\nΠόση εθνικιστική ηλθιότητα και παράνοια μπορεί να… δια-τρέφει στον εγκέφαλό του αυτός ο “Ναζί χωρίς στολή” Πάνος Καμμένος; Πώς μπορεί ένας άνθρωπος,αλήθεια, να υποβιβάζεται σε έναν ανεγκέφαλο υστερικό εθνικιστή, ρατσιστή, ώστε να προκαλεί το μένος εναντίον της χώρας ακόμα κι εκείνων που παραδοσιακά είναι φίλοι της Ελλάδας;\n2. ΟΙ ΠΑΘΟΓΕΝΕΙΕΣ ΤΟΥ ΕΥΡΩ\nCNN: Είναι λάθος να λέμε πως η Ελλάδα είναι ο μόνος κακός – Ενα αποκαλυπτικό παράδειγμα\nΓια να καταλήξει το άρθρο: «Μπορεί ο Μάριο Ντράγκι να είπε πως θα κάνει τα πάντα για το ευρώ, εντούτοις αυτό δεν σημαίνει πως η Ελλάδα και η Ισπανία θα μείνουν για πάντα στο ευρώ. Μπορεί οι περισσότεροι να πιστεύουν πως η κρίση προκλήθηκε από την ελληνική δημοσιονομική ανευθυνότητα (άρα έχει ηθική διάσταση), όμως τα γεγονότα δείχνουν το αντίθετο».\nΟ αναλυτής εντόπισε ικανοποιητικά και μάλιστα περιγραφικά τα σπουδαιότερα αίτια της πολιτικο-οικονομικής κρίσης που μαστίζει την Ευρώπη . Παρέλειψε, όμως, να αναφερθεί στη συμβολή στην κρίση και των εθνικών νοοτροπιών . Να εντοπίσει και να αναλύσει, ας πούμε, τις ελληνικές παθογένειες (τεμπελιά, διαφθορά, διαπλοκή, κομματικές πελατειακές σχέσεις κ.α) που συνέβαλαν αποφασιστικά, χωρίς να είναι οι μοναδικές, στην κορύφωση του προβλήματος. Σε αντίθεση με τις εθνικές “αρετές” των Ισπανών ,που βοήθησαν τη χώρα να μην έχει την κακή τύχη της Ελλάδας.\nΑπό την άλλη, δεν προχώρησε σε προτάσεις για λύση του προβλήματος και την έξοδο των ευρωπαϊκών χωρών από αυτή τη δεινή κρίση. Κατά τη δική μας άποψη ένας είναι αυτός ο δρόμος που οδηγεί έξω από το σκοτεινό τούνελ της κρίσης .Ούτε η εγκατάλειψη του ευρωπαϊκού νομίσματος από τις χώρες, ούτε υποτιμήσεις και μέτρα ασπιρίνης από τις εθνικές κυβερνήσης.\n΄Ενα μόνο: Η ΙΔΡΥΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΕΥΡΩΠΗΣ (ΗΠΕ). Αυτός είναι ο δρόμος .Και ειναι μονόδρομος.\nFinancial Times: Τα πέντε σημαντικά λάθη που έκανε η άπειρη ελληνική κυβέρνηση\nΥπάρχει η οικονομική λογική, αλλά υπάρχει και η πρακτική εφαρμογή της. Υπάρχει η θεωρία, αλλά και η αδήριτη ανάγκη να μετουσιωθεί σε πράξη.\nΑνάμεσα σε όλα αυτά είναι μπλεγμένη η ελληνική κυβέρνηση, κατά τον γνωστό οικονομολόγο Μοχάμεντ Ελ Εριάν. Σε άρθρο του στους Financial Times, σημειώνει πως η άπειρη ελληνική κυβέρνηση, μέσω λανθασμένων υπολογισμών και παραπατημάτων, μπορεί να οδηγήσει τη χώρα εκτός του ευρώ. Και παραδέχεται πως η οικονομική λογική είναι με το μέρος της νέας κυβέρνησης και ότι τα αιτήματά της για αποκατάσταση της οικονομικής δυναμικής, την ενίσχυση της απασχόλησης και την οικονομική βιωσιμότητα είναι ορθά. Ωστόσο, δεν συμβαδίζουν με αυτά που ζητάει η ΕΕ, παρά το γεγονός ότι αμφότερα τα μέρη επιθυμούν την παραμονή της Ελλάδας στο ευρώ.\nΓράφει ο Ελ Εριάν: «Ο ΣΥΡΙΖΑ νίκησε με ένα μανιφέστο που περιείχε τρεις βασικές αλλαγές πολιτικής: τη μείωση της υπερβολικής λιτότητας, τη μείωση του χρέους και τις μη υφεσιακές μεταρρυθμίσεις. Σε όλα αυτά τα μέτρα, το σύνολο των οικονομολόγων συμφωνεί. Αλλά το θέμα είναι να μεταφραστούν αυτές οι προθέσεις σε πράξεις. Οι Έλληνες αξιωματούχοι έχουν ελάχιστη ή καθόλου εμπειρία από κυβερνητικές θέσεις. Εξ ου και προέκυψαν πέντε βασικά ζητήματα στα οποία έγιναν εσφαλμένοι χειρισμοί με αποτέλεσμα να διαβρωθεί η αξιοπιστία της χώρας».\nΑυτά τα πέντε λάθη, κατά τον Ελ Εριάν, είναι τα εξής:\nΠρώτον, προχώρησαν σε δημόσιες αντιπαραθέσεις με τους δανειστές και ιδιαιτέρως με τη Γερμανία.\nΔεύτερον, μετέτρεψαν την τεχνοκρατική δουλειά σε πολιτική αφήγηση. Έτσι υπονομεύτηκε κάθε προσπάθεια των κλιμακίων με θορυβώδεις εθνικιστικές κατηγορίες.\nΤρίτον, η Αθήνα έχει λίγους συμμάχους εντός της Ευρωζώνης. Οι περιφερειακές χώρες είτε αποστασιοποιήθηκαν ή λειτούργησαν αρνητικά υπό τον φόβο ότι θα αντιμετωπίσουν εσωτερικούς κινδύνους (βλ. Ισπανία και Podemos).\nΤέταρτον, η ελληνική κυβέρνηση δεν έχει plan B. Δεν θέλει να φύγει από το ευρώ, αλλά δεν μπορεί να χρηματοδοτήσει τις ανάγκες της δίχως εξωτερική βοήθεια.\nΠέμπτον, αντί να επικεντρωθεί η διαπραγμάτευση σε έναν στόχο, οι Έλληνες πολιτικοί κόλλησαν στην κινούμενη άμμο ορισμένων αμφιλεγόμενων μικροοικονομικών μέτρων.\nΩς συνέπεια όλων αυτών, υπήρξαν κάμποσα άβολα πρωτοσέλιδα εθνικιστικού περιεχομένου που έκαναν δύσκολη τη συζήτηση στο εσωτερικό και το εξωτερικό και φυσικά δυσκόλεψε ακόμη περισσότερο η διαπραγμάτευση.\nΟ Μοχάμεντ Ελ Εριάν\nΟ Ελ Εριάν λέει πως είναι καιρός η ελληνική κυβέρνηση να επανεξετάσει λιγότερο την ουσία της διαπραγμάτευσης και περισσότερο τη διαδικασία της. Να μειώσει την πολιτική ρητορική και να αφήσει τα τεχνικά κλιμάκια να αναλάβουν δράση. Στη συνέχεια, να προχωρήσει σε μέτρα που θα ανακτήσουν την αξιοπιστία της – όπως είναι οι μεταρρυθμίσεις.\n«Κάτι τέτοιο θα διόρθωνε την πορεία της χώρας και θα μείωνε την πιθανότητα μιας άτακτης εξόδου από το ευρώ. Αν και είναι δύσκολο πλέον να μηδενίσει αυτό τον κίνδυνο. Έτσι, καλό είναι στη λίστα των υποχρεώσεών της, η Ελλάδα θα πρέπει να περιλαμβάνει και ένα πλάνο σε περίπτωση εξόδου από το ευρώ – θα χρειαστεί, άλλωστε, να το αναπτύξει αν αποτύχει το plan A», καταλήγει ο Ελ Εριάν.\nΝα ήταν μόνο πέντε τα λάθη της εθνικιστικής κυβέρνησης! Χίλια… πέντε είναι. ΄Ολη η μέχρι σήμερα πορείας της, μέσα κι έξω ,είναι εντελώς λανθασμένη. Και μάλιστα με κατεύθυνση σε γκρεμό, όχι απλώς σε αδιέξοδο δρόμο.\n4. Σοκ: Ο 28χρονος συγκυβερνήτης Andreas Lubitz έριξε το Airbus\nΟ 28χρονος Αndreas Lubitz που εργαζόταν εδώ και λίγους μήνες στην εταιρεία, φέρεται να έριξε ηθελημένα το αεροσκάφος στις Αλπεις. Η φωτογραφία του μόλις αναρτήθηκε από το conflict news.\nΔεν το χωράει ανθρώπου νους. “΄Αβυσσος η ψυχή του ανθρώπου” και ειδικά, όταν είναι 28 χρόνων, ανώριμο άτομο σε τόσο υπεύθυνη θέση.\n5. Ζουράρις: Στο τέλος εμείς θα μπούμε στο Βερολίνο\n«Στο τέλος, εμείς θα μπούμε στο Βερολίνο, όπως πάντα» δήλωσε ο βουλευτής των ΑΝΕΛ, Κώστας Ζουράρις αναφερόμενος στις σχέσεις Ελλάδας-Γερμανίας, ενώ για τα μέτρα που ενδέχεται να έρθουν στη Βουλή υπογράμμισε ότι «μνημόνιο δεν υπάρχει πια» και ότι θα αποφασίζει για τα επιμέρους άρθρα ή νομοσχέδια αν θα τα ψηφίζει ή όχι.\nΣυγκεκριμένα, ο κ. Ζουράρις μιλώντας το πρωίασ τον Βήμα fm είπε για τον Αλέξη Τσίπρα και τις σχέσεις Ελλάδας-Γερμανίας:\nΓια πρώτη φορά Έλλην πρωθυπουργός, σε επίσημη ανακοίνωση, αναφέρει το πρόγραμμα των γερμανικών επανορθώσεων και του γερμανικού δανείου και την Siemens. Το Γκαίτε είναι υπό δήμευση πάντοτε. (Ο πρωθυπουργός) το πήρε (πίσω) προσωρινώς, μέχρι να το ξαναθέσει. Όταν παραχωρείς χώρο, για να κάνεις μετά επίθεση, τα λεφτά θα τα βρουν. Διότι οι Γερμανοί προχωρούν από νίκη εις νίκη συνεχώς και στο τέλος μπαίνουν οι Ρώσοι στο Βερολίνο ή προχωρούν οι Γερμανοί από νίκη εις νίκη και στο τέλος μπαίνει η γαλλική επαναστατική στρατιά του Ρήνου στο Βερολίνο. Θα υποχωρήσουν πάλι οι Γερμανοί, η Ελλάς, η οποία μόνη της, η Ελλαδίτσα με τα 600.000 των τετραγωνικών χιλιομέτρων του ενιαίου χώρου Αιγαίου, Νοτίας Κρήτης, Λιβικού Πελάγους και Ιονίου, βεβαίως είναι μεγαλύτερης γεωστρατηγικής σημασίας από τη Γερμανία. Στο τέλος, εμείς θα μπούμε στο Βερολίνο, όπως πάντα.\nΓια τους Ανεξάρτητους Έλληνες:\nΕγώ είμαι «Πυρίκαυστος Ελλάδα». Είμαι μέλος του κόμματος, αναγνωρισμένο από τον Άρειο Πάγο. Προέρχεται από τη «Σπίθα» του Μίκη Θεοδωράκη και όταν ορμήξαν για την αναστολή της «Σπίθας» στη Θεσσαλονίκη, ήταν οι πιο μεγάλοι στην Ελλάδα και συνέχισαν. Είπαν: «Εείς πάμε να κάνουμε κόμμα» κι έγινε η «Πυρίκαυστη Ελλάδα» που ήταν η ζώνη της Θεσσαλονίκης. Εμείς είμαστε οι ΕΑΜίτες, το ΕΑΜ. Το ΕΑΜ υπενθυμίζω ότι είχε και βασιλικούς αξιωματικούς. Εγώ έχω σχέση με το ΕΑΜ, εγώ προσέλαβα τον Καμμένο. Βασιλικός δεν δείχνει καθόλου. Δείχνει η λεγομένη πατριωτική Δεξιά.\nΓια το Μνημόνιο και τα μέτρα που τυχόν θα έλθουν στη Βουλή και τη στάση του:\nΜνημόνιο δεν υπάρχει πια και επομένως θα ψηφίζω το καθ’ έκαστον των επιμέρους άρθρων και των επιμέρους σχεδίων νόμου που θα προτείνει ή δεν θα τα ψηφίζω.\nΓια τη «Συννεφιασμένη Κυριακή» και τους βυζαντινούς ύμνους:\nΒεβαίως (έχουν σχέση) γιατί το «ντο-ντο-ντο-ρε», αλλά και μέσα ο Τσιτσάνης έχει στοιχεία δυτικά, τα έχει πάρει. Το «Συννεφιασμένη Κυριακή» βγαίνει ολόκληρο μέσα από το «Τη υπερμάχω στρατηγώ».\nΓια την ονομασία των Σκοπίων:\nΕφόσον η Ελλάς, επισήμως, το σύνολο των πολιτικών κομμάτων, εκτός από εμένα, νομίζω και οι ΑΝΕΛ αποφάσισαν ότι θα δεχτούμε σύνθετη ονομασία με γεωγραφικό προσδιορισμό, σημαίνει ότι οι κεντρικοί Μακεδόνες, οι κυρίως Μακεδόνες, θα είναι αυτοί. Κι εγώ πού είμαι Σαλονικιός και ο κοντοχωριανός μου από τα Στάγειρα, ο Αριστοτέλης, τι θα είμαστε εμείς; Παραλίγο Μακεδόνες, δευτεροκλασάτοι; Άρα, είμαι κι εγώ ως Σαλονικιός, Σκοπιανός, βεβαίως.\n“Φοβερή τρικυμία εν τω κρανίω”. Αθεράπευτη κατάσταση ασθενούς και μη αναστρέψιμη.\nΚι αυτό το άτομο, που “γελούν μαζί του και οι κότες” με όσα λέει και δια-πράττει, δίδασκε επί συναπτά έτη παιδιά. Και τώρα, αποφασίζει με την παρανοϊκή του ψήφο για την τύχη της χώρας!\nΛέτε έτσι να πήγε η Ελλάδα φούντο; Πιστεύετε πως μόνο ο Ζουράρις είναι για γέλια και για κλάματα στα πανεπιστήμια και στη Βουλή;


Α.Ο.Φ. ΠΟΡΦΥΡΑΣ VOLLEY ΓΥΝΑΙΚΩΝ Α1 ΕΘΝΙΚΗ ΚΑΤΗΓΟΡΙΑ-CEV CHALLENGE CUP : Ευχαριστούμε απο την καρδιά μας το Αργος\nΟχι γιατί ΄το υποβαθμίζουμε, αλλά, επειδή δεν αλλάζει κάτι, τουλάχιστον όχι όσο αυτά που ζήσαμε απόψε στο Αργος.\nΗ φιλοξενία απο τους παράγοντες και τον προπονητή του Αργους ήταν ΑΠΟΛΥΤΑ ΣΥΓΚΙΝΗΤΙΚΗ κι ΥΠΟΔΕΙΓΜΑΤΙΚΗ.\nΕυχαριστούμε θερμά τους κυρίους Ρασσιά, Τριπολιτσιώτη, Παναγιωτόπουλο, Μπούκουρα, όλα τα μέλη της διοίκησης του Αργους και τους φύλακες του κλειστού γυμναστηρίου της πανέμορφης κι ιστορικής πόλης.\nΜας γέμισαν χαρά, μας έδωσαν την αίσθηση ότι αξίζει να ασχολείσαι με τον αθλητισμό όχι μόνο για τη λατρεία στην ομάδα σου, αλλά, γιατί σε αυτό το μαγικό ταξίδι θα συναντήσεις σπουδαίους ανθρώπους.\nΠρόσφεραν ζεστασιά, εξασφάλισαν θέρμανση στο γήπεδο, ζεστό νερό, μας κέρασαν, μας βοήθησαν καταλυτικά ώστε να τακτοποιήσουμε το φαγητό των αθλητριών μας μετά απο το παιχνίδι, δε μας άφησαν βήμα δίχως να δείξουν ΕΙΛΙΚΡΙΝΗ έγνοια και ΠΡΑΓΜΑΤΙΚΟ ενδιαφέρον.\nΑυτό είναι το ΜΕΓΑΛΟ κέρδος απο το αποψινό παιχνίδι κι η καλύτερη αποζημίωση για την ταλαιπωρία και το κόστος της μετακίνησης.\nΑυτή η συμπεριφορά προς τον Πορφύρα, μας γοήτευσε και μας υποχρέωσε.\nΟμάδα με ταλέντο.\nΑΡΓΟΣ ΣΕ ΕΥΧΑΡΙΣΤΟΥΜΕ.\nΓια την ιστορία, ο Πορφύρας κέρδισε 3-0 σετ και προκρίθηκε στην Γ΄φάση του Κυπέλλου Ελλάδος, αλλά, τπ αποτέλεσμα περνά στα μάτια μας και στη ψυχή των αθλητριών μας σε δεύτερη μοίρα, μπροστά στην αγάπη που νιώσαμε.\nΜας δώσατε φτερά για να συνεχίσουμε με ακόμα μεγαλύτερη όρεξη και καλύτερη διάθεση.\nΓια το καθαρά αγωνιστικό μέρος, λεπτομέρειες άμα με το καλό ξημερώσει η ημέρα, γιατί τώρα γυρίσαμε απο το Αργος κι έχουμε κι ένα κρεββάτι που μας περιμένει.....